title: কীটনাশক

text: কীটনাশক এক ধরনের বিষাক্ত পদার্থ যা কীটপতঙ্গকে মেরে ফেলতে সহায়তা করে। রাসায়নিক পদার্থের সাহায্যে প্রস্তুতকৃত কীটনাশক মূলতঃ পোকা-মাকড় নির্মূলের ক্ষেত্রে ব্যবহার করা হয়। এর প্রয়োগে পোকামাকড়ের ডিম, লার্ভাও বিনাশ ঘটে থাকে। কৃষিক্ষেত্রসহ চিকিৎসা, শিল্প-প্রতিষ্ঠান ও গৃহস্থালী কর্মকাণ্ডে প্রয়োগ করা হয়। বিংশ শতাব্দীতে কৃষির উৎপাদন বৃদ্ধিতে প্রধান নিয়ামক হিসেবে কীটনাশকের ব্যবহারকে উপজীব্য করে বিস্তৃতি ঘটেছে বলে মনে করা হয়। শাকসবজির সাথে কীটনাশক মিশ্রিত খাবার খেয়ে অনেক সময় তা মানুষের জন্য ক্ষতির কারণ হয়ে দাঁড়ায়। পাশাপাশি ব্যবহৃত প্রায় সকল ধরনের কীটনাশকই পরবর্তীতে জীববৈচিত্র্যে ব্যাপক প্রভাব ফেলেছে বলে ধারনা করা হয়। অনেক ধরনের কীটনাশক মানুষের জন্যেও ক্ষতিকর। কিছু কিছু কীটনাশক খাদ্য শৃঙ্খলেও প্রভাববিস্তার করেছে।


title: কীটনাশক

text: নিকোটিন, নিমের নির্যাশকৃত প্রাকৃতিকভাবে উৎপন্ন কীটনাশক পোকামাকড়ের বিরুদ্ধে ব্যবহার করা হয়। নিকোটিনভিত্তিক কীটনাশক মার্কিন যুক্তরাষ্ট্র, কানাডাসহ বৈশ্বিকভাবে অদ্যাবধি ব্যবহৃত হচ্ছে। কিন্তু ইউরোপীয় ইউনিয়নভূক্ত দেশসমূহে এ ধরনের কীটনাশকের ব্যবহার নিষিদ্ধ ঘোষণা করা হয়েছে। ভেষজবিহীন কীটনাশক ধাতব পদার্থ এবং আর্সেনেট, কপার ও ফ্লুরিন যৌগের সমন্বয়ে তৈরী করা হয় যাতে সালফারের ব্যবহার প্রায়শঃই হয়ে থাকে।


title: কীটনাশক

text: উৎপত্তি অনুসারে কীটনাশক মূলত ২ প্রকারের। যথা-


title: কীটনাশক

text: বিষক্রিয়ার ধরন অনুসারে কীটনাশক মূলত ৮ ধরনের -


title: কীটনাশক

text: কার্যকারিতার স্হান অনুসারে কীটনাশক মূলত ৫ ধরনের -


title: ছাপ্পান্নো হাজার বর্গমাইল

text: ছাপ্পান্নো হাজার বর্গমাইল বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি ২১, ১৯৯৪ সালে (ফাল্গুন, ১৪০০ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই উপন্যাস প্রকাশের মধ্য দিয়ে হুমায়ুন আজাদের ঔপন্যাসিক হিসেবে আত্মপ্রকাশ ঘটে।


title: ছাপ্পান্নো হাজার বর্গমাইল

text: আজাদ উপন্যাসটি উৎসর্গ করেছেন উপন্যাসের প্রধান চরিত্র রাশেদকে।কোনো এক বসন্তের ভোরে ঘুম ভেঙে রাশেদ দেখতে পায় ছাপ্পান্নো হাজার বর্গমাইল জুড়ে নেমে এসেছে অন্ধকার— ঘোষিত হয়েছে সামরিক শাসন; সেদিন সকালেই তার পাঁচ বছরের মেয়ে মৃদু বিদ্যালয়ে যেতে চাইলে মিলিটারিরা রাইফেল উঁচিয়ে তাকে বাধা দেয়, সে এই অদ্ভুত মানুষদের দেখে রাস্তা থেকে চোখ আর বুক ভরে দুঃস্বপ্ন নিয়ে ঘরে ফিরে আসে। রাশেদের হৃদয়ের মতো ছাপ্পান্নো হাজার বর্গমাইল আর মৃদুর কজিলাদিদি লুপ্ত হয়ে যায় কর্কশ অশ্লীল সামরিক অন্ধকারে। তবে এই প্রথম সামরিক গ্রাসে পড়েনি তার নষ্টভ্রষ্ট দেশটি, রাশেদের বাল্যকালে আর যৌবন নষ্ট হয়ে গিয়েছিলো পাকিস্থানি সামরিক গ্রাসে, এখন তার উত্তরাধিকারীর জীবনও পড়ে সামরিক গ্রাসে। রাশেদ জেগে ওঠে এত দূষিত বাস্তবতার মধ্যে, দিকে দিকে সে বুটের শব্দ শুনতে পায়, সে শুনতে পায় একনায়কের চাবুকের শব্দে নাচছে তার মাতৃভূমি, দেখতে পায় তার আত্মার মতো প্রিয় দেশটি নষ্ট হয়ে যাচ্ছে। একনায়কের গ্রাসে প'ড়ে; তবে রাশেদ শুধু এ-দৃশ্যই দেখে না—দেখে ছাপ্পান্নো হাজার বর্গমাইলের সবুজ দাবাগ্নিদগ্ধ দেশটিকে কেউ ভালোবাসে না, যদিও সম্ভোগ করতে চায় সবাই। রাশেদ দেখতে পায় তার দেশটিকে নষ্ট ক'রে চলছে সামরিক একনায়কেরা, ভ্রষ্ট ক'রে চলছে রানীতিকেরা; এবং প্রতিটি মানুষ হয়ে উঠছে বিপন্ন, একদিন রাশেদও বিপন্ন হয়ে ওঠে ভয়ংকরভাবে, নিজের চোখের সামনে দেখে পুড়েছে ছাই হচ্ছে ছাপ্পান্নো হাজার বর্গমাইল—পুড়ছে গাছের পাতা, নদী, মেঘ, ধানক্ষেত, লাঙ্গল, সড়ক, গ্রাম, শহর, পুড়ে যাচ্ছে ছাই হয়ে যাচ্ছে একটি জাতি, পুড়ে যাচ্ছে ছাই হয়ে যাচ্ছে বর্তমান, পুড়ে যাচ্ছে ছাই হয়ে যাচ্ছে ভবিষ্যৎ।


ব্লা-মা-দাম-পা-ব্সোদ-নাম্স-র্গ্যাল-ম্ত্শান () (১৩১২ - ১৩৭৫) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ছিলেন।


ব্লা-মা-দাম-পা-ব্সোদ-নাম্স-র্গ্যাল-ম্ত্শান ১৩১২ খ্রিষ্টাব্দে জা-লু-খাং-গ্সার () নামক স্থানে জন্মগ্রহণ করেন। তাঁর পিতা নাম ছিল ব্দাগ-চান-ব্জাং-পোদ-পেল () এবং মাতার নাম ছিল জো-মো-লুগ-স্ক্যেস ()। পরবর্তীকালে তাঁর মাতা একজন ভিক্ষুণীতে পরিণত হন ও তখন তাঁর নাম হয় মা-গ্চিগ-গ্জোন-বু-'বুম ()। তাঁর সতেরো বছর বয়সে ব্সোদ-নাম্স-গ্রাগ্স-পা () এবং দ্পাল-ল্দান-সেং-গে () নামক দুই বৌদ্ধ ভিক্ষু তাঁকে দীক্ষা দেন। তিনি দোল-পো-পা-শেস-রাব-র্গ্যাল-ম্ত্শান, র্গ্যাল-স্রাস-থোগ্স-মেদ-দ্পাল-ব্জাং-পো, বু-স্তোন-রিন-ছেন-গ্রুব প্রভৃতি বিখ্যাত বৌদ্ধ পন্ডিতদের নিকট কালচক্র সম্বন্ধে শিক্ষালাভ করেন।


title: ব্লা-মা-দাম-পা-ব্সোদ-নাম্স-র্গ্যাল-ম্ত্শান

text: ১৩৪৪ খ্রিষ্টাব্দে তিনি সা-স্ক্যা বৌদ্ধবিহারের ব্ঝি-থোগ-ব্লা-ব্রাং () আবাসালয়ের প্রধান হিসেবে নিযুক্ত হন। এর কিছুদিন পরে তিনি সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন এবং ইউয়ান সাম্রাজ্যের গুওশি () বা জাতীয় ধর্মশিক্ষক নিযুক্ত হন। ইউয়ান রাজসভায় তাঁকে বারবার আমন্ত্রণ জানানো হলেও তিনি পায়ের কোন এক রোগের জন্য প্রতিবার সেই আমন্ত্রণ প্রত্যাখ্যান করেছেন। তার পদের জন্য প্রয়োজনীয় রাজনীতি ও কূটনীতির বদলে তিনি বৌদ্ধ দর্শন শিক্ষা ও সাধনায় বেশি মনোযোগী ছিলেন। এই সময় তিনি সা-স্ক্যা বৌদ্ধ সম্প্রদায়ের নিজেদের গোষ্ঠী দ্বন্দ্ব এবং সা-স্ক্যা ধর্মসম্প্রদায়ের সঙ্গে তা'ই-সি-তু-ব্যাং-ছুব-র্গ্যাল-ম্ত্শানের মতবিরোধের মধ্যস্থতা করেন। তিনি ১৩৪৮ খ্রিষ্টাব্দ পর্যন্ত খুব কম সময়ের জন্য সা-স্ক্যা-খ্রি-'দ্জিন পদে আসীন ছিলেন, যার পরে তিনি সা-স্ক্যা বৌদ্ধবিহারের রাজনীতির অঙ্গন থেকে সরে আসেন।


text: তিনি র্গ্যাল-রাব্স-সাল-বা'ই-মে-লোং () নামক গ্রন্থ রচনা করেন। এছাড়াও তিনি কালচক্র ও শান্তিদেব রচিত বোধিচর্যাবতারের ওপর টীকাভাষ্য রচনা করেন। তাঁর মার্গফল সম্বন্ধীয় রচনাটি লাম-'ব্রাস-পোদ-নাগ () নামক মার্গফলের ওপর লেখা প্রথম ঐতিহাসিক গুরুত্বপূর্ণ সঙ্কলনে স্থান পেয়েছে। তিনি তৃতীয় হতে সপ্তম সা-স্ক্যা-খ্রি-'দ্জিনের রচনাগুলির সঙ্কলনের জন্য পৃষ্ঠপোষকতা করেন। তিনি দোল-পো-পা-শেস-রাব-র্গ্যাল-ম্ত্শানকে ব্কা'-ব্স্দু-ব্ঝি-পা () নামক তাঁর বিখ্যাত গ্রন্থটি রচনা করতে অনুরোধ করেন।


text: ব্লা-মা-দাম-পা-ব্সোদ-নাম্স-র্গ্যাল-ম্ত্শানের উল্লেখযোগ্য ছাত্র ছিলেন ত্সোং-খা-পা-ব্লো-ব্জাং-গ্রাগ্স-পা, রেদ-ম্দা'-বা-গ্ঝোন-নু-ব্লো-গ্রোস, ক্লোং-ছেন-পা-রাব-'ব্যাম্স-পা-দ্রি-মেদ-'ওদ-জের এবং তা'ই-সি-তু-ব্যাং-ছুব-র্গ্যাল-ম্ত্শান প্রভৃতি।


title: র্গ্যাল-স্রাস-থোগ্স-মেদ-দ্পাল-ব্জাং-পো

text: র্গ্যাল-স্রাস-থোগ্স-মেদ-দ্পাল-ব্জাং-পো () (১২৯৫-১৩৬৯) সা-স্ক্যা ধর্মসম্প্রদায়ের একজন তিব্বতী বৌদ্ধ ভিক্ষু ছিলেন।


title: র্গ্যাল-স্রাস-থোগ্স-মেদ-দ্পাল-ব্জাং-পো

text: র্গ্যাল-স্রাস-থোগ্স-মেদ-দ্পাল-ব্জাং-পো ১২৯৫ খ্রিষ্টাব্দে তিব্বতের ফুল-ব্যুং-ব্রাগ-স্ক্যা () নামক একটি ক্ষুদ্র লোকালয়ে জন্মগ্রহণ করেন। তাঁর পিতা দ্কোন-ম্ছোগ-দ্পাল () এবং মাতা 'বুম-স্গ্রোন () জন্মের পর তাঁর নাম রাখেন দ্কোন-ম্ছোগ-ব্জাং-পো ()। তিন বছর বয়সে তাঁর মাতা ও আরো দুই বছর পরে তাঁর পিতার মৃত্যু হলে তাঁর আত্মীয়রা তাঁর দেখাশোনা করেন।


title: র্গ্যাল-স্রাস-থোগ্স-মেদ-দ্পাল-ব্জাং-পো

text: নয় বছর বয়সে তিনি ব্সাম-গ্লিং বৌদ্ধবিহারে গেলে স্তোন-পা-রিন-ছেন-ব্ক্রা-শিস () নামক এক বৌদ্ধভিক্ষু তাঁকে লেখাপড়া শেখান। ১৩০৮ খ্রিষ্টাব্দে ম্খান-পো-রিন-ছেন-'দ্পাল-ব্জাং () ও স্লোব-দ্পোন-রিন-ছেন-র্দো-র্জে () নামক দুই বৌদ্ধভিক্ষু তাঁকে শিক্ষার্থীর শপথ দান করেন। ১৩০৯ খ্রিষ্টাব্দে তিনি বে-দোং-এ-বাম-গ্লিং-গি-ছোস-দ্র্বা-ছেন-মো () নামক ধর্মচর্চাকেন্দ্রে কুন-দ্গা'-র্গ্যাল-ম্ত্শান () নামক বৌদ্ধভিক্ষুর নিকট অভিধর্মসমুচ্চয়, বোধিসত্ত্বচর্যাবতার ও মধ্যমক সম্বন্ধে শিক্ষালাভ করেন। তিনি সা-স্ক্যা বৌদ্ধবিহারে গ্ঝোন-র্গ্যাল () নামক বৌদ্ধভিক্ষুর নিকট প্রমাণ সম্বন্ধে অধ্যায়ন করেন। বিখ্যাত বৌদ্ধ পন্ডিত বু-স্তোন-রিন-ছেন-গ্রুব তাঁকে শিক্ষাদান করেন। ১৩২৪ খ্রিষ্টাব্দে তিনি ম্খান-পো-ব্যাং-সেম্স-রিন-ছেন-ম্গোন () ও নাম-ম্খা'-সাংস-র্গ্যাস () নামক বৌদ্ধ ভিক্ষুদের নিকট দীক্ষাগ্রহণ করেন।


title: র্গ্যাল-স্রাস-থোগ্স-মেদ-দ্পাল-ব্জাং-পো

text: ১৩২৬ খ্রিষ্টাব্দে বত্রিশ বছর বয়সে সা-স্ক্যা ধর্মসম্প্রদায়ের ত্রয়োদশ সা-স্ক্যা-খ্রি-'দ্জিন 'জাম-দ্ব্যাংস-দোন-য়োদ-র্গ্যাল-ম্ত্শানের অনুরোধে বো-দোং-এ বৌদ্ধবিহারের প্রধান লামার দায়িত্ব গ্রহণ করে নয় বছর সেই পদে থাকেন। ১৩৩৭ খ্রিষ্টাব্দে দ্ঙ্গুল-ছু-ছোস-র্দ্জোং () নামক স্থানে পরবর্তী কুড়ি বছর নিভৃতে সাধনা করেন। তিনি রেদ-ম্দা'-বা-গ্ঝোন-নু-ব্লো-গ্রোসকে বোধিসত্ত্বচর্যাবতার, লাম-রিম ও ব্লো-স্ব্যোং সম্বন্ধে শিক্ষাদান করেন।


title: র্গ্যাল-স্রাস-থোগ্স-মেদ-দ্পাল-ব্জাং-পো

text: তিনি ব্লো-স্ব্যোং-দোন-ব্দুন-মা'ই-খ্রিদ-য়িগ (), র্গ্যাল-স্রাস-লাগ-লেন-সো-ব্দুন-মা () প্রভৃতি গ্রন্থ ছাড়াও এবং লেগ্স-পার-ব্শাদ-পা'ই-র্গ্যা-ম্ত্শো () নামক বোধিসত্ত্বচর্যাবতারের ওপর টীকাভাষ্য রচনা করেন।


title: সব কিছু ভেঙে পড়ে

text: সব কিছু ভেঙে পড়ে বাংলাদেশের অন্যতম প্রথাবিরোধী সাহিত্যিক হুমায়ুন আজাদ রচিত উপন্যাস, ফেব্রুয়ারি ১৯৯৫ সালে একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই উপন্যাসে আজাদ নারী-পুরুষের মধ্যেকার শারীরিক ও হৃদয়সম্পর্কের নানা আবর্তন এবং পরিণতি কাহিনীকারে প্রকাশ করেছে যা বিভিন্ন প্রশ্নের উদ্রেক হয়ে উঠতে পারে, এবং প্রচলিত সমাজ ব্যবস্থায় প্রায়শই পরিলক্ষিত হতে পারে। গাঠনিক এবং বাচনভঙ্গির দিক বিবেচনায় এটি বাংলা সাহিত্যে একটি অধুনিক জীবনবাদী উপন্যাসের বহিঃপ্রকাশ।


title: সব কিছু ভেঙে পড়ে

text: উপন্যাসটি মাহবুর চরিত্রের জীবনের ঘটনা প্রবাহ অনুসরণ করে, যিনি পেশায় সেতু প্রকৌশলী। কাঠামো নির্মাণ পেশার অভিজ্ঞতার সঙ্গে ব্যক্তিগত জীবনের পরষ্পরিক মিলবিন্যাস খুঁজে পান মাহবুব, ফলে জাগতিক বস্তুগত, অবস্তুগত এবং মনস্তাত্তিক বিষয়াদী তার কাছে সমার্থক হয়ে উঠতে শুরু করে। তার দৃষ্টিতে নারী-পুরুষের সম্পর্ক একটি কাঠামো, যার কাজ ভার বহন করা এবং একসময় কাঠামোটি ভার বহন করতে না পারার ব্যর্থতায় ভেঙে পরে। আজাদ দেখিয়েছেন সম্পর্কের বাস্তবতা, যেখানে নারী-পুরুষ পরস্পরের প্রতি আকর্ষণ বোধ করে এবং পরিণতিতে তাদের আকর্ষণ দীর্ঘস্থায়ী হয় না।


title: সব কিছু ভেঙে পড়ে

text: হুমায়ুন আজাদ উপন্যাসটি উৎসর্গ করেছেন তাদের, যাদের তিনি(আমি) পান(পাই) নি, যারা তাকে(আমাকে) পান(পায়) নি।


title: সব কিছু ভেঙে পড়ে

text: "সব কিছু ভেঙে পড়ে" নামকরণের সঙ্গে নাইজেরিয় লেখক চিনুয়া আচেবের ১৯৫৮ সালে রচিত "থিংস ফল অ্যাপার্ট" () উপন্যাসের নামের সামঞ্জস্য পাওয়া যায়, উনিশ শতকের শেষের দিকে নাইজেরিয়ায় প্রাক এবং উত্তর উপনিবেশবাদ জীবনের প্রেক্ষাপটে রচিত উপন্যাসটির নামকরণ করা হয়েছিল ডব্লিউ. বি. ইয়েটসের "দ্য সেকেন্ড কামিং" কবিতার একটি পঙ্‌ক্তি থেকে।উপন্যাসের প্রেক্ষাপট থেকে পারিবারিক ঘটনাপ্রবাহের মধ্য দিয়ে বাংলাদেশের গ্রামীণ সমাজ বাস্তবতার পষ্ট চিত্র উঠে আসার পাশাপাশি বাঙালির আর্থ-সামাজিক অবস্থার প্রকাশ পাওয়া যায়।


title: সব কিছু ভেঙে পড়ে

text: ফেব্রুয়ারি ১৯৯৫ সালে (ফাল্গুন, ১৪০১ বঙ্গাব্দ) ঢাকার একুশে গ্রন্থমেলায় আগামী প্রকাশনী থেকে উপন্যাসটির প্রথম সংস্করণ প্রকাশিত হয়। আগামী প্রকাশনীর অধীনেই ১৯৯৫ থেকে ২০০৬ পর্যন্ত প্রথম প্রকাশের সাতটি মুদ্রণ সংস্করণ প্রকাশ হয়। ফ্রেবুয়ারি ২০০৭ সালে উপন্যাসটির নবম, এবং নভেম্বর ২০০৮ সালে দশম সংস্করণ প্রকাশিত হয়। পরবর্তীতে ফেব্রুয়ারি ২০১১ সালে প্রকাশিত হয় উপন্যাসটির একাদশ এবং সর্বশেষ সংস্করণ।


title: মম্মুট্টী

text: মামুট্টি (জন্ম মোহাম্মাদ কুট্টি ইসমাইল পানিপারামবিল; ৭ সেপ্টেম্বর ১৯৫১), হলেন একজন বিখ্যাত ভারতীয় চলচ্চিত্র অভিনেতা এবং চলচ্চিত্র প্রযোজক, যিনি প্রধানত মালায়ালাম ছবিতে কাজ করে থাকেন। এছাড়াও তিনি অসংখ্য তামিল, হিন্দী, তেলেগু, এবং কন্নাড সিমেমায় অভিনয় করেছেন। তার তিন যুগের অধিক সময়ে ধরে চলচ্চিত্র জীবনে তিনি ৩৬০টির বেশি ছবিতে অভিনয় করেছেন। তিনি মালায়ালম ছবিতে দ্বৈত ভূমিকায় (নয়টি) সর্বোচ্চ সংখ্যক অভিনয় করেছেন। মামুট্টি অভাবগ্রস্ত মানুষ সাহায্য করার লক্ষ্যে অর্ধ ডজন সেবামুলক প্রতিষ্ঠানের সাথে জড়িত আছেন। তিনি উক্ত প্রতিষ্ঠানগুলি সার্বিকভাবে তত্তাবধান করে থাকেন। তিনি কেরালায় ক্যান্সার রোগীদের মধ্যে জীবনের মান উন্নীকত করার উদ্দেশ্য নিয়ে একটি দাতা সংস্থা গঠন করেন। এছাড়াও তিনি ভারতের কোজিকোডে ব্যাথা উপশমক সেবা কেন্দ্রে কাজ করে আসছেন।


title: মম্মুট্টী

text:
তাকে সেরা অভিনেতা হিসেবে ৩ বার জাতীয় চলচ্চিত্র পুরস্কার (ভারত) ভূষিত করা হয়েছে। তিনি ৫ বার কেরালা পুরষ্কার এবং ১১ বার ফিল্মফেয়ার পুরস্কার জিতেছেন। ১৯৯৮ সালে, তিনি শিল্পকলার প্রতি তার অসাধারন অবদানসমূহের জন্য পদ্মশ্রী পুরষ্কার লাভ করেন। জানুয়ারী ২০১০ সালে কেরালা বিশ্ববিদ্যালয় থেকে তাকে "ডক্টর অব লেটার" পদক দিয়ে সম্মানিত করা হয় এবং ডিসেম্বর ২০১০ সালে "কালিকুট বিশ্ববিদ্যালয়" থেকে মামুট্টিতে ভারতীয় চলচ্চিত্রের ইতিহাসে একজন মহাতারকা হিসেবে গণ্য করা হয়।
মামুট্টি মালায়ালম কমিউনিকেশনের চেয়ারম্যান এর দায়িত্বে রয়েছেন, যেখান থেকে তার জনপ্রিয় মালায়ালাম টেলিভিশন চ্যানলে "কাইরালী টিভি", "পিপল টিভি" এবং "উই টিভি" সম্প্রচারিত করা হয়ে থাকে।। এছাড়াও তিনি অকসয়া প্রকল্পের ব্রান্ড এ্যাম্বেসডর হিসেবে কাজ করছেন।


title: মম্মুট্টী

text: মামুট্টি ভারতের কেরালায় একটি মধ্যবিত্ত মুসলিম সম্ভ্রান্ত পরিবারে মোহাম্মাদ কুট্টি ইসমাইল পানিপারামবিল নাম নিয়ে জন্মগ্রহণ করেন। তিনি ছিলেন পরিবারের জ্যেষ্ঠ পুত্র। তার পিতা ইসমাইল কৃষি কাজ করতেন এবং তার মাতা ফাতিমা ছিলেন গৃহিনী। মামুট্টি এর পিতা ১৯৬০ সালের সময় এর্নাকুলাম তার পরিবারসহ স্থানান্তরিত হন; তার স্কুল জীবন ছিল "সেন্ট এলবার্ট স্কুল" এবং "সরকারী এর্নাকুলাম স্কুল"। তিনি কচির মহারাজা কলেজ থেকে প্রি ডিগ্রী এবং তারপর সরকারি এর্নাকুলাম ল কলেজ থেকে এলএলবি ডিগ্রী লাভ করেন। তিনি দুই বছর ধরে আইন বিষয়ে রেওয়াজ করেন। এরপর তিনি ১৯৮০ সালে সুলফাত এর সাথে বিবাহ বন্ধনে আবদ্ধ হন। বিবাহিত জীবনে তার এক মেয়ে সুরুমি (জন্মঃ ১৯৮২) এবং ছেলে দালকার সালমান (জন্মঃ ১৯৮৬) রয়েছে। মামুট্টির ছোট ভাই ইব্রাহিম কুট্টি মালায়ালমের একটি টেলিভিশন এবং চলচ্চিত্র অভিনয় করে থাকেন। ইব্রাহিম কুট্টির ছেলে মকবুল সালমান হলেন আরও একজন চলচ্চিত্র অভিনেতা।


title: মম্মুট্টী

text: মামুট্টির ১৯৭১ সালে "অনুভাবানজাল পালিচাকাল" ছবির মাধ্যেম চলচ্চিত্রে আত্মপ্রকাশ করেন, যেটি পরিচালনা করেছিলেন সেতুমাধবন আর ছবিটিতে প্রধান চরিত্রে অভিনয় করেছিলেন সত্যন, প্রেম নজির এবং শীলা।


title: মম্মুট্টী

text: তার দ্বিতীয় ছবি ছিল কালাচক্রাম (১৯৭৩) মালায়ালাম ছবি; পরিচালনা করেন কে নারায়ন। এই ছবিতে মাত্র একটি দৃশ্যে তিনি অভিনয় করেন। তিনি সাজিন নামের অধীনে একটি চলচ্চিত্রে অভিনয় অভিনয় করার কথা থাকলেও পরবর্তীকালে বাদ পড়ে যান।


title: মম্মুট্টী

text: তাঁর পেশাদার চলচ্চিত্র কর্মজীবন ১৯৭৯ সালে শুরু হয়, তিনি তার প্রথম প্রধান চরিত্রে অভিনয় করার সুযোগ পান এম,টি, বসুদেভান নায়ারের পরিচালনায় "দেভালোকাম" ছবিতে। তবে এই ছবিটি শেষ পর্যন্ত শেষ করা হয়নি।


title: মম্মুট্টী

text: তার পরবর্তী ছবি ১৯৮০ সালের "বিক্কানুন্ডু সপ্নাঙ্গা", ছবিটি পরিচালনা করেন আজাদ, লিখেছেন এম,টি, বসুদেব নায়ার এবং অভিনয় করেন প্রধান চরিত্রে সুকুমারান। ছবিটিতে তিনি সহকারী চরিত্রে অভিনয় করেন। ছবিটিতে মামুট্টির কন্ঠ দিয়েছিলেন অভিনেতা শ্রীনিবাসন। মামুট্টির প্রথম দীর্ঘ চরিত্রে অভিনয় করেন ১৯৮০ সালের মেলা ছবিটিতে।


title: মম্মুট্টী

text: মামুট্টি নিজেকে একজন প্রতিষ্ঠিত অভিনেতা হিসেবে প্রকাশ করেন ১৯৮০ সালের "স্পদানাম", যেটি পরিচালনা করেন পিজি বিশ্ববর্মন। ১৯৮১ সালে তিনি প্রথম সহকারী অভিনেতা হিসেবে রাষ্ট্রীয় পুরষ্কার লাভ করেন। তার উল্লেখযোগ্য ছবি যেমন, "আলখোত্তাহিল থানিয়ে" এবং "আদিওঝুক্ককাল", তাকে মালায়ালাম ছবিতে প্রধান চরিত্রে প্রতিষ্ঠিত করে। তিনি অনুসন্ধানী থ্রিলার ছবি যবনিকাতে একজন পুলিশ অফিসারের ভূমিকায় অসাধারণ অভিনয় করেছিলেন।


title: মম্মুট্টী

text: মামুট্টি অভাবগ্রস্ত মানুষ সাহায্য করার লক্ষ্যে অর্ধ ডজন সেবামুলক প্রতিষ্ঠানের সাথে জড়িত আছেন।


title: মম্মুট্টী

text: মামুট্টি সেরা অভিনেতা হিসেবে ৩ বার জাতীয় চলচ্চিত্র পুরস্কার (ভারত) ভূষিত করা হয়েছে। তিনি ৫ বার কেরালা পুরষ্কার এবং ১১ বার ফিল্মফেয়ার পুরস্কার জিতেছেন। ১৯৯৮ সালে, তিনি শিল্পকলার প্রতি তার অসাধারন অবদানসমূহের জন্য পদশ্রী পুরষ্কার লাভ করেন


title: বাংলাদেশের স্টেডিয়ামের তালিকা

text: বাংলাদেশের বিভিন্ন জেলায় নানান রকম খেলার প্রচলন আছে। নিম্নোক্ত জায়গাগুলো বাংলাদেশের বিভিন্ন জেলার খেলার মাঠ। যেগুলোতে সাধারণত ক্রিকেট এবং ফুটবল সহ মাঠভেদে অন্যান্য খেলা হয়ে থাকে।


ক্লোং-ছেন-রাব-'ব্যাম্স-পা-দ্রি-মেদ-'ওদ-জের () (১৩০৮-১৩৬৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত শিক্ষক ছিলেন। মধ্য তিব্বতে বৌদ্ধ শিক্ষার প্রসারের জন্য ত্সোং-খা-পা-ব্লো-ব্জাং-গ্রাগ্স-পা ও ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের সঙ্গে তাঁকে মঞ্জুশ্রীর অবতার বলে কল্পনা করা হয়।


ক্লোং-ছেন-রাব-'ব্যাম্স-পা-দ্রি-মেদ-'ওদ-জের ১৩০৮ খ্রিষ্টাব্দের ১লা মার্চ মধ্য তিব্বতের গ্রা-ফু-স্তোদ-গ্রোন () নামক স্থানে জন্মগ্রহণ করেন। পাঁচ বছর বয়সে তিনি লেখাপড়া শুরু করেন এবং সাত বছর বয়সে তাঁর পিতা তাঁকে র্ন্যিং-মা তন্ত্র সম্বন্ধে শিক্ষাদান শুরু করেন। বারো বছর বয়সে তিনি দীক্ষা নেন ও রাং-'ব্যুং-র্দো-র্জে নামক ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর তৃতীয় র্গ্যাল-বা-কার্মা-পার নিকট শিক্ষা লাভ করেন। এছাড়াও ব্লা-মা-দাম-পা-ব্সোদ-নাম্স-র্গ্যাল-ম্ত্শান নামক সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিনের নিকট সূত্রযান সম্বন্ধে শিক্ষালাভ করেন। উনিশ বছর বয়সে তিনি গ্সাং-ফু-নে'উ-থোগ () নামক ব্শাদ-গ্র্বা বা ধর্মীয় বিদ্যালয়ে ভর্তি হন। উনত্রিশ বছর বয়সে তিনি ও রাং-'ব্যুং-র্দো-র্জে রিগ-'দ্জিন-কু-মা-রা-রা-দ্জা নামক বিখ্যাত র্ন্যিং-মা পন্ডিতের নিকট দুই বছর ধরে অতিযোগ যানের স্ন্যিং-থিগ তত্ত্ব সম্বন্ধে শিক্ষালাভ করেন।


ক্লোং-ছেন-রাব-'ব্যাম্স-পা-দ্রি-মেদ-'ওদ-জের অতিযোগ যানের ওপর সর্বাপেক্ষা গুরুত্বপূর্ণ রচয়িতাদের মধ্যে একজন। তিনি প্রায় ২৫০টি গ্রন্থ রচনা ও সম্পাদনা করেন। তাঁর রচনাগুলির মধ্যে সর্বাপেক্ষা উল্লেখযোগ্য হল ম্দ্জোদ-ব্দুন, রাং-গ্রোল-স্কোর-গ্সুম, ঙ্গাল-গ্সো-স্কোর-গ্সুম, মুন-সেল-স্কোর-গ্সুম প্রভৃতি গ্রন্থগুলি। তিনি সর্বধর্ম মহাসন্ধি বোধিচিত্ত কুলয়রাজতন্ত্র গ্রন্থের ওপর ব্যাং-ছুব-ক্যি-সেম্স-ব্যেদ-র্গ্যাল-পো'ই-দোন-খ্রিদ-রিন-ছেন-স্গ্রু-বো () নামক টীকাভাষ্য ছাড়াও স্ন্যিং-থিগ-য়া-ব্ঝি নামক গ্রন্থের ওপর টীকাভাষ্য রচনা করেন। এছাড়াও তিনি বি-মা-স্ন্যিং-থিগ ও ম্খা'-'গ্রো-স্ন্যিং-থিগ তত্ত্ব দুটিকে একত্র করে ক্লোং-ছেন-স্ন্যিং-থিগ নামক নতুন তত্ত্বের উদ্ভাবন করেন।


title: মানস জাতীয় উদ্যান

text:
মানস জাতীয় উদ্যান () আসামের এক অন্যতম রাষ্ট্রীয় উদ্যান, ইউনেস্কোর দ্বারা স্বীকৃত প্রাকৃতিক বিশ্ব ঐতিহ্যবাহী স্থান (World Heritage site), ব্যাঘ্র প্রকল্প সংরক্ষিত বনাঞ্চল (Project Tiger Reserve), হাতি সংরক্ষিত বনাঞ্চল (Elephant Reserve), তথা বায়োস্ফিয়ার রিজার্ভ (Biosphere Reserve)৷ এটি গুয়াহাটি থেকে প্রায় ১৭৬ কিলোমিটার নিকটে বরপেটা জেলার উত্তরাঞ্চলে, ভূটান পর্বতের পাদদেশে অবস্থিত। উত্তরে মানস নদী তথা ভূটান রাজ্য, দক্ষিণে বাঁহবাড়ি, পালসিগুরি এবং কাটাঝাড় গাঁও, পশ্চিমে সোণকোষ নদী থেকে পূর্বে ধনশিরি নদী পর্যন্ত এই রাষ্ট্রীয় উদ্যানটি বিস্তৃত।। এই জাতীয় উদ্যান ভূটানের রয়েল মানস রাষ্ট্রীয় উদ্যানের সাথে সংলগ্ন হয়ে রয়েছে। মানস জাতীয় উদ্যান অধোক্রান্তীয় মণ্ডলের অন্তর্ভুক্ত এবং এর জলবায়ু ক্রান্তীয় ধরণের। এই জাতীয় উদ্যান অনেক বিপন্ন তথা লুপ্ত-প্রায় বন্যপ্রাণী যেমন (Pygmy Hog), সোনালী বানরের (Golden Langur) আদি বাসস্থান হিসাবে খ্যাত। বুনো মহিষের (Wild Water Buffalo) অন্যতম প্রধান আশ্রয়স্থল হিসাবেও মানস জাতীয় উদ্যানের খ্যাতি আছে।
ব্রহ্মপুত্র নদের উপনদী মানস এই উদ্যানের মাঝখানে দিয়ে বয়ে যাওয়ার জন্য উদ্যানটির নাম মানস রাষ্ট্রীয় উদ্যান হয়েছে।
পূর্বে মানস উদ্যানকে সংরক্ষিত বনাঞ্চল হিসেবে গন্য করা হত। ১৯২৮ সনের ১ অক্টোবরে বন্যপ্রানী অভয়ারন্যের মর্যদা দেওয়া হয়। এই বনাঞ্চলটি গৌরিপুরের রাজা শিকার স্থল হিসেবেও ব্যবহার করিতেন। ১৯৭৩ সনে এখানে ব্যাঘ্র প্রকল্প আরম্ভ করা হয়। ১৯৮৫ সনে ইউনেসকো মানস রাষ্ট্রীয় উদ্যানকে বিশ্ব ঐতিহ্যবাহী স্থান হিসেবে ঘোষনা করে ও ১৯৯৫ সনে রাষ্ট্রীয় উদ্যানের মর্যদা প্রদান করা হয়।


title: ওরাং জাতীয় উদ্যান

text: ওরাং জাতীয় উদ্যান () (উচ্চারণ: ɒˈræŋ or ɒˈrɑ:ŋ), ব্রহ্মপুত্র নদের, আসামের দরং জেলা এবং শোণিতপুর জেলাতে অবস্থিত একটি রাষ্ট্ৰীয় উদ্যান। এর আয়তন প্ৰায় ৭৮.৮১ বৰ্গ কিলোমিটার। ১৯৮৫ সনে ওরাং অভয়ারণ্য এবং ১৯৯৯ সনের ১৩ এপ্ৰিলে রাষ্ট্ৰীয় উদ্যানরূপে স্বীকৃতি দেয়া হয়। কাজিরাঙা জাতীয় উদ্যান'র সাথে লাগোয়া এবং একই ধরনের বনাঞ্চল তথা পৃথিবী বিখ্যাত একশিঙী গণ্ডারের বাসস্থান হওয়ায় বহু মানুষ ওরাং-কে ‘মিনি কাজিরাঙা’ বলে আখ্যা দিয়ে থাকে। এই রাষ্ট্ৰীয় উদ্যান জীববৈচিত্রের জন্য খু্বই বিখ্যাত। এখানে অনেক প্ৰজাতির উদ্ভিদ তথা জীবজন্তু দেখতে পাওয়া যায়। এগুলোর ভেতরে ভারতীয় একশিঙি গণ্ডার, নীলগাই, হাতি, বুনো মহিষ, বাংলা বাঘ ইত্যাদি প্রধান।


title: হুমায়ুন আজাদের প্রবচনগুচ্ছ

text: হুমায়ুন আজাদের প্রবচনগুচ্ছ বাংলাদেশের অন্যতম প্রথাবিরোধী সাহিত্যিক হুমায়ুন আজাদ রচিত প্রবচন সংকলন। ফেব্রুয়ারি ১৯৯২ সালে (ফাল্গুন, ১৩৯৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই সংকলনে সর্বমোট ২০০টি প্রবচন যুক্ত হয়েছে। আজাদ সংকলনটি হুমায়ুন আজাদ গুস্তাভ ফ্লবেয়্যারের প্রবচনগুচ্ছের অনুকরণে এ গ্রন্থটি সংকলন প্রণয়ন করেন। লেখক এটি উৎসর্গ করেছেন অধ্যাপক কবির মজুমদারকে।


title: রাং-গ্রোল-স্কোর-গ্সুম

text: রাং-গ্রোল-স্কোর-গ্সুম () তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত অতিযোগতত্ত্বের ওপর তিনটি রচনার সমষ্টি।


title: রাং-গ্রোল-স্কোর-গ্সুম

text: অতিযোগতত্ত্বের ওপর ক্লোং-ছে-রাব-'ব্যাম্স-পা-দ্রি-মেদ-'ওদ-জের দ্বারা রচিত তিনটি রচনার তালিকা নিম্নরূপ:


title: ঙ্গাল-গ্সো-স্কোর-গ্সুম

text: ঙ্গাল-গ্সো-স্কোর-গ্সুম () তিব্বতী বৌদ্ধধর্মের র্ন্যিং-মা ধর্মসম্প্রদায়ের বিখ্যাত বৌদ্ধগুরু ক্লোং-ছেন-রাব-'ব্যাম্স-পা-দ্রি-মেদ-'ওদ-জের দ্বারা রচিত অতিযোগতত্ত্বের ওপর তিনটি রচনার সমষ্টি।


title: ঙ্গাল-গ্সো-স্কোর-গ্সুম


title: ব্লেইজ (চিত্র)

text: ব্লেইজ হলো মাইক্রোসফট উইন্ডোজ এক্সপি-এর ডিফল্ট কম্পিউটার ওয়ালপেপার। এটি নেওয়া হয়েছে মার্কিন যুক্তরাষ্ট্রের ক্যালিফোর্নিয়া রাজ্যের সোনোমা কাউন্টির নাপাভ্যালির একটি প্রাকৃতিক ভূচিত্র থেকে। স্থির চিত্রটিতে উপত্যকার সবুজ ঘাস ও আকাশের নীল ও সাদা মেঘের একটি আশ্চার্য মিল রয়েছে। ডাচ ও পর্তুগীজ সংস্করণের উইন্ডোজ এক্সপিতে ওয়ালপেপারটির নামকরণ করা হয়েছে আয়ারল্যান্ড ও আলেনতেজো, যদিও চিত্রটি মার্কিন যুক্তরাষ্ট্র থেকে ধারণ করা হয়েছিল। আলোকচিত্রটি সবচেয়ে বেশি দামে বিক্রি হওয়া আলোকচিত্রের মধ্যে দ্বিতীয় স্থানে রয়েছে বলে ধারণা করা হয় যদিও মাইক্রোসফট ও ওরিয়ার একটি চুক্তি করেন যে কেউ এটির প্রকৃত মূল প্রকাশ করতে পারবেন না।


title: ব্লেইজ (চিত্র)

text: আলোকচিত্রটি ধারণ করা হয়েছিল ১৯৯৬ সালের ২৪শে জুন (উইন্ডোজ এক্সপি প্রকাশের ৫ বছর আগে) ডিজিটাল-ডিজাইন কোম্পানি হাইটার্নের জন্য ও এটি ধারণ করেছিলেন ন্যাশনাল জিওগ্রাফিক-এর সাবেক আলোকচিত্রী চার্লস ওরিয়ার। ছবিটিতে ডিজিটাল ভাবে গ্রাফিক্সের সাহায্যে কোন প্রকার এডিটিংই করা হয়নি। ছবিটি ১২/১২১ সড়কের পাশ থেকে হাতে বহনযোগ্য মিডিয়াম-ফরমেটের ক্যামেরার সাহায্যে ধারণ করা হয়। আনুমানিক অবস্থান ৩১০১ ফ্রিমন্ট ড. (সোনোমা হাইওয়ে), সোনোমা, ক্যালিফোর্নিয়া। উপত্যকার স্থানাঙ্ক হলো ৩৮.২৫০১২৪, -১২২.৪১০৮১৭। যদিও ওরিয়ার ছবিটি ধারণ করার সময় ন্যাপাভ্যালীতে ওয়াইন প্রস্তুত-বিষয়ের দিকেই তার নজর ছিল কিন্তু সেসময় উপত্যকায় কোন আঙ্গুর গাছ ছিল না। পরবর্তীকালে সেখানে আঙ্গুর গাছ রোপণ করা হয়।


title: ব্লেইজ (চিত্র)

text: ২০০১ সালে উইন্ডোজ এক্সপি মুক্তি পাওয়ার সময় ছবিটি ছিল $২০০ মিলিয়ন "হ্যাঁ তুমি পারবে" উইন্ডোজ এক্সপি বিজ্ঞাপন ক্যাম্পেইনের একটি অংশ। এটি বিজ্ঞাপণে ব্যবহার করেছিল বিজ্ঞাপণী সংস্থা ম্যাকক্যান-এরিকসন। ক্যাম্পেইনটি টেলিভিশনে এবিসি স্পোর্টস-এর মানডে নাইট ফুটবল গেমস-এর সময় প্রচারিত হয়। এতে ম্যাডোনার "রে অফ লাইট" গানটিও সংযুক্ত করা হয়েছিল।


title: ব্লেইজ (চিত্র)

text: ২০০৬ সালের ২৭শে নভেম্বর "গোল্ডিন+সেনেবে" সোনোমা উপত্যকার চিত্রটি ধারণ করার স্থানটি ভ্রমণ করেন এবং তারা সেখান থেকে কয়েকটি আলোকচিত্রও ধারণ করেন কিন্তু বর্তমানে স্থানটি আঙ্গুর গাছে পরিপূর্ণ। মাইক্রোসফট যখন ২০০৭ সালের এপ্রিলে মাইক্রোসফট "লা ভিতরাইন" গ্যালারিতে "প্যারিস ওয়াজ ইয়েসটারডে" নামে একটি ছবি প্রদর্শণীর আয়োজন করে তার পরে তারা চিত্র ধারণ করেন। পরবর্তীতে এটি সাঁও পাওলোর গ্যালেরিয়া ভারমেলহোতে প্রদর্শীত হয়।


title: ২০১৩-১৪ ভারত ক্রিকেট দলের নিউজিল্যান্ড সফর

text: ভারত ক্রিকেট দল ১৯ জানুয়ারি, ২০১৪ তারিখ থেকে ১৮ ফেব্রুয়ারি, ২০১৪ তারিখ পর্যন্ত পূর্ব-নির্ধারিত সময়সূচী মোতাবেক নিউজিল্যান্ড সফর করে। সফরে ভারত ক্রিকেট দল ৫টি একদিনের আন্তর্জাতিক ক্রিকেট ও ২টি টেস্ট ম্যাচে নিউজিল্যান্ড ক্রিকেট দলের বিপক্ষে অংশ নেয়।


text:
নিউজিল্যান্ড
ভারত


title: রোং-জোম-ছোস-ক্যি-ব্জাং-পো

text: রোং-জোম-ছোস-ক্যি-ব্জাং-পো () (১০১২–১০৮৮) একাদশ শতাব্দীর তিব্বতী বৌদ্ধধর্মের র্ন্যিং-মা ধর্মসম্প্রদায়ের সর্বাপেক্ষা বিখ্যাত শিক্ষক ও রচয়িতা ছিলেন।


title: রোং-জোম-ছোস-ক্যি-ব্জাং-পো

text: রোং-জোম-ছোস-ক্যি-ব্জাং-পো বিমলমিত্র ও বৈ-রো-ত্সা-না দ্বারা প্রচারিত অতিযোগ তত্ত্ব তাঁদের মৃত্যুর পর প্রথম শিক্ষালাভ করেন। দেব-থের-স্ঙ্গোন-পো গ্রন্থানুসারে র্দো-র্জে-ব্দুদ-জোম্সের মাধ্যমে তিনি চিত্তবর্গ সম্বন্ধে শিক্ষালাভ করেন।


title: রোং-জোম-ছোস-ক্যি-ব্জাং-পো

text: রোং-জোম-ছোস-ক্যি-ব্জাং-পো প্রায় ১০০টিরও ওপর গ্রন্থ রচনা করলেও অধিকাংশ গ্রন্থেরই বর্তমানে অস্তিত্ব নেই। যে কয়টি গ্রন্থের অস্তিত্ব রয়ে গেছে, নিম্নে তাঁদের একটি তালিকা দেওয়া হল,


title: ব্শাদ-গ্র্বা

text: ব্শাদ-গ্র্বা () (আক্ষরিক অর্থ অধ্যয়নের স্থান) বলতে তিব্বতী বৌদ্ধবিহারে প্রচলিত ধর্মীয় শিক্ষামূলক প্রকল্পকে বোঝানো হয়ে থাকে। বৌদ্ধ ভিক্ষু ও ভিক্ষুণীরা তাঁদের দশ থেকে কুড়ি বছর বয়সে এই ধর্মীয় শিক্ষাস্থানগুলিতে যোগ দিতে পারেন। প্রচলিত শিক্ষাব্যবস্থার বিদ্যালয় ও মহাবিদ্যালয় স্তরের সঙ্গে এই শিক্ষার স্তরটি তুলনীয়। ব্শাদ-গ্র্বাতে শিক্ষা শেষ হলে ভিক্ষুরা আরো উন্নত ধর্মীয় শিক্ষার সাহায্যে ম্খেন-পো ও দ্গে-ব্শেস উপাধিলাভের চেষ্টা করেন অথবা আচার অনুষ্ঠান সম্বন্ধে শিক্ষালাভ করতে পারেন।


title: ব্শাদ-গ্র্বা

text:
এই শিক্ষাপ্রতিষ্ঠানের প্রথমদিককার বর্ষগুলিতে সূত্র ও অন্তিম দিককার বর্ষগুলিতে তন্ত্র সম্বন্ধে পড়ানো হয়ে থাকে। প্রথম দিকে মৌলিক বিষয়গুলি সম্বন্ধে ছাত্রদের পরিচয় ঘটিয়ে তাঁদের মূল বিষয় সম্বন্ধে ধারণা ও শব্দভান্ডার গড়ে তোলা হয়। পশ্চিমী শিক্ষাব্যবস্থার বিপরীতে এই সমস্ত শিক্ষাপ্রতিষ্ঠানে মুখস্থ করার ওপর বেশি জোর দেওয়া হয়, এমনকি অনেক সময়ে কোন গ্রন্থ সম্বন্ধে সঠিক ধারণা তৈরীর আগেই পুরো রচনাটিকে মুখস্থ করে নিতে বলা হয় এবং প্রতি দিন শ্রেণীকক্ষে মুখস্থ করে আসা নতুন নতুন অনুচ্ছেদগুলিকে আবৃত্তি করতে বলা হয়। কিছু কিছু ধর্মীয় গোষ্ঠীতে তর্কবিদ্যার ওপর জোর দেওয়া হয়ে থাকে এবং ছাত্রদের কোন বিষয় সম্বন্ধে বুঝতে প্রতিদিন তর্কে অংশগ্রহণ করতে হয়। দ্গে-লুগ্স ও সা-স্ক্যা ধর্মসম্প্রদায় এই ধরণের শিক্ষাব্যবস্থাকে দরকারী বলে মনে করলেও র্ন্যিং-মা ও ব্কা'-ব্র্গ্যুদ ধর্মসম্প্রদায় একে অতটা দরকারী বলে মনে করে না।
ত্সোং-খা-পা-ব্লো-ব্জাং-গ্রাগ্স-পা এই শিক্ষাপ্রতিষ্ঠানগুলির পাঠক্রমকে মানসম্পন্ন করেন এবং অন্যান্য ধর্মসম্প্রদায়গুলি এই পাঠ্যক্রম অনুসরণ করে। পাঠক্রমের সূত্র বিভাগটিতে নিম্নে তালিকাভুক্ত পাঁচটি বিষয়ে বিভক্ত করা হয়।


title: বাংলাদেশের আন্তর্জাতিক ক্রিকেট স্টেডিয়ামের তালিকা

text: এই নিবন্ধটি বাংলাদেশের আন্তর্জাতিক ক্রিকেট স্টেডিয়ামগুলো সম্পর্কে। এখানে সেই সকল স্টেডিয়ামের নাম রয়েছে যেগুলোতে আইসিসি কর্তৃক নিয়ন্ত্রিত আন্তর্জাতিক টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিক এর ম্যাচ অনুষ্ঠিত হয়।


title: ধর্মধর্মতাবিভাগ

text: ধর্মধর্মতাবিভাগ বিখ্যাত ভারতীয় বৌদ্ধ পন্ডিত মৈত্রেয়নাথ দ্বারা রচিত যোগাচার সম্বন্ধীয় গ্রন্থ বিশেষ।


title: ধর্মধর্মতাবিভাগ

text: মৈত্রী পা রত্নগোত্রবিভাগ ও ধর্মধর্মতাবিভাগ গ্রন্থ দুইটি পুনরাবিষ্কার করেন, যদিও বিক্রমশীলা বিশ্ববিদ্যালয়ে তাঁর শিক্ষক জ্ঞানশ্রীমিত্র সাকারসিদ্ধিশাস্ত্র এবং সাকারসংগ্রহ গ্রন্থ দুইটি রচনার সময়ে ধর্মধর্মতাবিভাগ গ্রন্থ সম্বন্ধে পরিচিত ছিলেন। মৈত্রী পা এই গ্রন্থের শিক্ষা আনন্দকীর্তি ও সজ্জন নামক দুই বৌদ্ধ ভিক্ষুকে দান করেন। ১৯৩০ খ্রিষ্টাব্দে রাহুল সাংকৃত্যায়ন মূল সংস্কৃত গ্রন্থটি তিব্বত ভ্রমণকালে আবিষ্কার করেন। ২০০৪ খ্রিষ্টাব্দে জিম স্কট এই গ্রন্থের তিব্বতী অনুবাদ থেকে ইংরেজী ভাষায় অনুবাদ করেন।


title: আমার প্রাণের প্রিয়া

text: আমার প্রাণের প্রিয়া হল একটি ঢালিউড বাংলা ছবি যেটি ২০০৯ সালের ২০ সেপ্টেম্বর পবিত্র ঈদুল ফিত্‌র-এ মুক্তি পায়। ছবিটি ব্যাপক সাফল্য অর্জন করে এবং এর প্রায় সবগুলো গান খুবই জনপ্রিয়তা লাভ করে। পাশাপাশি নৃত্যপরিকল্পনা ছিল অসাধারণ। এটি একটি রোমাঞ্চকর হাসির ছবি, পরিচালনা করেছেন "জাকির হোসেন রাজু"। ছবিটিতে প্রধান চরিত্রে অভিনয় করেছেন, সুপারষ্টার শাকিব খান, এবং লাক্স চ্যানেল আই তারকা মিম। সহকারী চরিত্রে রয়েছেন, মিশা সওদাগার, কাবিলা, নাসরিন সহ আরও অনেকে।


title: আমার প্রাণের প্রিয়া

text: শাকিব খান (লাভ গুরু) সবসময় মানুষের সাহায্য করে থাকেন, বিশেষ করে ভালবাসার ক্ষেত্রে। এজন্য তাকে সবাই "লাভ গুরু" বলে ডাকেন। কিন্তু তিনি কোন মেয়েকে ভালবাসেননি। হঠাৎ একদিন মিম এর সাথে তার দেখা হয় এবং তার প্রেমে পড়ে যায়। প্রাথমিকভাবে মিম তার প্রেমের প্রস্তাবে রাজী হননি। কারণ শাকিব ছিলেন বড় ব্যবসায়ীর একমাত্র পুত্র। যখন শাকিব তার ভালবাসার জন্য যথেষ্ট প্রমাণ দেন, তখন মীম তাকে গ্রহণ করেন। যখন তাদের ভালবাসা এগিয়ে যাচ্ছিল তখন মিমের ভাই মিশা সওদাগর তাদের মধ্যে বাধা হয়ে দাড়ায়।একদিন মীম এর মাকে সড়ক দুর্ঘটনায় শাকিব মেরে ফেলেন। এটা ছিল নিছক একটি দুর্ঘটনা কিন্তু মিশা প্রমাণ করতে চাইলেন যে শাকিব এটি ইচ্ছাকৃতভাবে করেছেন।


title: আমার প্রাণের প্রিয়া

text:
এরপর মিম শাকিবকে ভুল বোঝে এবং প্রতিশোধ নেওয়ার চেষ্টা করে। কিন্তু একদিন মিম জানতে পারে যে শাকিবের কোন দোষ নেই এবং তার ভাই তাদের ভালবাসার জন্য বিরোধী হয়ে কাজ করেছেন। তারপর শাকিবকে মোবাইলে যোগাযোগ করে তাদের বাড়িতে আসতে বলে। সর্বশেষে শাকিব মিমকে রক্ষা করে এবং তার সাথে বিবাহ বন্ধনে আবন্ধ হন।অমার প্রাণের প্রিয়া সিনেমার এর সঙ্গীতায়ন করেছেন, হৃদয় খান, তিশমা এবং আলী আকরাম শুভ
আরও পরিচিত "এপার বাংলা এবং ওপার বাংলা" ছবির পুরস্কার


title: যাদুকরের মৃত্যু

text: যাদুকরের মৃত্যু বাংলাদেশের অন্যতম প্রথাবিরোধী লেখক হুমায়ুন আজাদ রচিত একমাত্র গল্পগ্রন্থ। ফেব্রুয়ারি, ১৯৯৬ সালে (ফাল্গুন, ১৪০২ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই গ্রন্থে মোট পাঁচটি গল্প সংকলিত হয়েছে যা ১৯৭৯ থেকে ১৯৯৫ সালের মধ্যে রচিত। আজাদ প্রতিটি গল্পের বয়ান দিয়েছেন রূপক বা প্রতীকীভাবে। এটি তার একমাত্র প্রকাশিত গল্পগ্রন্থ। তিনি এই বই উৎসর্গ করেছেন তার মা জোবেদা খাতুনকে।


title: যাদুকরের মৃত্যু

text: বইয়ে অন্তর্ভুক্ত "যাদুকরের মৃত্যু" গল্পের নামেই এই বইয়ের শিরোনাম রাখা হয়েছে। এই গল্পে হুমায়ুন আজাদ রূপকভাবে বাংলাদেশের অন্যতম প্রধান রাজনৈতিক নেতা শেখ মুজিবুর রহমানের কথা বলেছেন।


title: যাদুকরের মৃত্যু

text: গল্পগ্রন্থের অলঙ্করণ করেছেন কাইয়ুম চৌধুরী, নাজিব তারেক সহ বিভিন্ন চিত্রশিল্পি।


title: রাজনীতিবিদগণ (উপন্যাস)

text: রাজনীতিবিদগণ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৮ সালে (ফাল্গুন, ১৪০৪ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই বইয়ের প্রচ্ছদ নকশা করেছেন সমর মজুমদার।


title: রাজনীতিবিদগণ (উপন্যাস)

text: "রাজনীতিবিদগণ" মূলত রাজনৈতিক বাস্তবতার বর্ণনা-বিবরণের রূপক কিংবা প্রতীকী উপাখ্যান। এখানে বাংলাদেশের তৎকালীন প্রচলিত রাজনৈতিক পরিস্থিতি নিয়ে ব্যঙ্গপরিহাস করা হয়েছে। এই উপন্যাসে আজাদ বাংলা চলিত-সাধু, আঞ্চলিক, ইংরেজি ভাষার ব্যবহারে এক অসহনীয় মিশ্রন ঘটিয়েছেন। একে তিনি দাবী করেন রাজনীতিবিদদের মুখের ভাষা হিসেবে।


title: হেলিকপ্রিয়ন

text: হেলিকপ্রিয়ন হচ্ছে একটি দীর্ঘ-জীবি হাঙ্গর-জাতীয় ইউজেনেওডনটিডা বর্গের হলোসেফালি ট্যাক্সনের বিলুপ্ত মাছ। প্রায় সব ফসিল নমুনায় দেখা যায় এদের চক্রাকার দাঁতের সারির বিশেষত্ব যেগুলোকে "tooth whorls" বলা হয়। ধারণা করা হয় "হেলিকপ্রিয়ন"দের উদ্ভব হয়েছিল কার্বোনিফেরাস যুগের শেষ দিকে, প্রায় ৩১০ মিলিয়ন বছর আগে। প্রায় ২৫০ মিলিয়ন বছর আগে এদের বিলুপ্তি ঘটে। সবচেয়ে কাছের জীবিত আত্মীয় হচ্ছে chimaera।


title: নামেরি জাতীয় উদ্যান

text: নামেরি জাতীয় উদ্যান () ভারতের অসম রাজ্যের শোণিতপুর জেলাতে হিমালয়ের পাদদেশে অবস্থিত একটি জাতীয় উদ্যান। এটি অরুণাচল প্রদেশের পাশে ব্যাঘ্ৰ প্ৰকল্পের সীমান্তবৰ্ত্তী এক উদ্যান এবং এই দুটি মিলে প্ৰায় ১০০০ বৰ্গ কিমি অঞ্চল নিয়ে ছড়িয়ে আছে। কাজিরাঙা এবং মানসের পরে ঘোষিত এই উদ্যানটি অসমের তৃতীয় জাতীয় উদ্যান।


title: ডিব্রু-শইখোয়া জাতীয় উদ্যান

text: ডিব্রু-শইখোয়া জাতীয় উদ্যান () অসমের পৰ্য্যটন স্থান সমূহের ভিতরে একটি উল্লেখযোগ্য স্থান। অসমের পূর্ব প্ৰান্তে ব্রহ্মপুত্রের দক্ষিণ পারে অবস্থিত। এটি অসমের ডিব্ৰুগড় এবং তিনসুকিয়া জেলাতে বিস্তৃত।


title: ডিব্রু-শইখোয়া জাতীয় উদ্যান

text: ডিব্ৰু নদীর উত্তর পারের সীমানায় আবৃত হওয়ার কারণে, ডিব্রু-শইখোয়া ঘাটের ওপরে অবস্থিত হওয়ার কারণে এই উদ্যানটির নামকরণ করা হয় ডিব্রু-শইখোয়া জাতীয় উদ্যান।


title: ডিব্রু-শইখোয়া জাতীয় উদ্যান

text: ডিব্রু-শইখোয়া জাতীয় উদ্যানের অনেকটা অংশই জল। তাতে বিভিন্ন প্রজাতির পাখির স্বর্গরাজ্য। আছে মেঘলা চিতাবাঘ, হরিণ, স্লো লরিস, বুনো মোষ, বুনো কুকুর, হাতি ও অন্যান্য বুনো। জলে দেখা মিলবে ডলফিনদের। কিন্তু এই অরণ্যের বিশেষত্ব বুনো ঘোড়া। বিশ্বযুদ্ধ শেষ হওয়ার পরে পোষা খচ্চর-ঘোড়াদের জঙ্গলে ছেড়ে দেওয়া হয়েছিল। তাদের উত্তর-পুরুষরা এখন বুনো ঘোড়া হয়ে জঙ্গল দাপায়। এমন জিনিস ভারতে বিরল।


title: রেদ-ম্দা'-বা-গ্ঝোন-নু-ব্লো-গ্রোস

text: রেদ-ম্দা'-বা-গ্ঝোন-নু-ব্লো-গ্রোস () (১৩৪৯-১৪১২) সা-স্ক্যা ধর্মসম্প্রদায়ের একজন বিখ্যাত তিব্বতী বৌদ্ধ পন্ডিত ছিলেন।


title: রেদ-ম্দা'-বা-গ্ঝোন-নু-ব্লো-গ্রোস

text: রেদ-ম্দা'-বা-গ্ঝোন-নু-ব্লো-গ্রোস ১৩৪৯ খ্রিষ্টাব্দে সা-স্ক্যা বৌদ্ধবিহারের নিকটে রেদ-ম্দা'-খাব-সোর () নামক স্থানে জন্মগ্রহণ করেছিলেন। তাঁর পিতার নাম ছিল ব্ক্রা-শিস-র্গ্যাল-ম্ত্শান () এবং মাতার নাম ছিল য়ে-শেস-মখা'-'গ্রো ()। শৈশবেই রেদ-ম্দা'-বা-গ্ঝোন-নু-ব্লো-গ্রোসের পিতামাতার মৃত্যু ঘটলে তিনি ব্ক্রা-শিস-'বুম () নামক এক আত্মীয়ার নিকট বড় হন।


title: রেদ-ম্দা'-বা-গ্ঝোন-নু-ব্লো-গ্রোস

text: কৈশোরে তিনি 'ফাগ্স-ছেন-ছোস-ব্জাং-'দ্পাল () নামক এক বৌদ্ধ ভিক্ষুর নিকট মহাকরুণা সম্বন্ধে শিক্ষালাভ করেন। ১৩৬৬ খ্রিষ্টাব্দে তিনি সা-স্ক্যা ধর্মসম্প্রদায়ের সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক বৌদ্ধভিক্ষুর নিকট দীক্ষালাভ করেন। তিনি ন্যা-দ্বোন-কুন-দ্গা'-দ্পাল-বা () ও ম্খান-ছেন-সাংস-র্গ্যাস-দ্পাল-বা () নামক দুই বৌদ্ধভিক্ষুর নিকট প্রমাণবর্ত্তিকা, সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের নিকট প্রজ্ঞাপারমিতা, লো-ছেন-ব্যাং-ছুব-র্ত্সে-মো () নামক বৌদ্ধভিক্ষুর নিকট অভিধর্ম ও গুহ্যসমাজতন্ত্র, ল্দোগ-লোদ-পা-কুন-দ্গা'-ব্জাং-পো () নামক বৌদ্ধভিক্ষুর নিকট বিনয় এবং ছোস-র্জে-ব্যাং-ছুব-সেং-গে () নামক বৌদ্ধভিক্ষুর নিকট মধ্যমক সম্বন্ধে শিক্ষালাভ করেন। এরপর তিনি প্রায় কুড়ি জন বৌদ্ধ পন্ডিতের নিকট সা-স্ক্যা ধর্মসম্প্রদায়ে প্রচলিত তন্ত্র সম্বন্ধে শিক্ষালাভ করেন। তিনি র্গ্যাল-স্রাস-থোগ্স-মেদ-দ্পাল-ব্জাং-পোর নিকট লাম-রিম ও ব্লো-স্ব্যোং সম্বন্ধে শিক্ষা লাভ করেন।


title: রেদ-ম্দা'-বা-গ্ঝোন-নু-ব্লো-গ্রোস

text: রেদ-ম্দা'-বা-গ্ঝোন-নু-ব্লো-গ্রোস তাঁর শিক্ষার পরে বারো বছর 'বুল-রোং নামে এক প্রত্যন্ত বৌদ্ধমঠে সাধনা ও শিক্ষাদান করেন। তিনি র্বা-স্গ্রেং বৌদ্ধবিহারে ত্সোং-খা-পা-ব্লো-ব্জাং-গ্রাগ্স-পার সাথে শিক্ষাদান করেন। এই সময় ত্সোং-খা-পা-ব্লো-ব্জাং-গ্রাগ্স-পা তাঁকে উদ্দেশ্য করে দ্মিগ্স-ব্র্ত্সে-মা () নামে পাঁচ লাইনের একটি স্তব রচনা করে তাঁকে করুণা, শক্তি ও প্রজ্ঞার উৎস বলে বর্ণনা করেন। কিন্তু ত্সোং-খা-পা-ব্লো-ব্জাং-গ্রাগ্স-পা এই স্তবের যথার্থ যোগ্য বলে অভিহিত করে রেদ-ম্দা'-বা-গ্ঝোন-নু-ব্লো-গ্রোস তাঁকে এই স্তবটি ফিরিয়ে দেন। এই স্তবটি বর্তমানেও ত্সোং-খা-পা-ব্লো-ব্জাং-গ্রাগ্স-পাকে উদ্দেশ্য করে প্রার্থনাসঙ্গীত হিসেবে তিব্বতে উচ্চারিত হয়ে থাকে। রেদ-ম্দা'-বা-গ্ঝোন-নু-ব্লো-গ্রোস তিব্বতের বিভিন্ন স্থানে যাত্রা করে মধ্যমক সম্বন্ধে শিক্ষাদান করে এই তত্ত্বের জনপ্রিয়তা বৃদ্ধি করেন। তাঁর সর্বাপেক্ষা উল্লেখযোগ্য সাতজন শিষ্য ছিলেন গোন-গ্যো-ন্যি-মা-গ্রাগ্স (), কুন-দ্গা'-দ্পাল-ব্জাং (), দ্পাল-'ব্যোর-শেস-রাব (), ব্সোদ-নাম্স-শেস-রাব (), দ্বিতীয় দ্গা'-ল্দান-খ্রি-পা দার-মা-রিন-ছেন, তৃতীয় দ্গা'-ল্দান-খ্রি-পা দ্গে-লাগ্স-দ্পাল-ব্জাং এবং ম্ঙ্গা'-রিস-পা-সাংস-র্গ্যাস-র্ত্সে-মো ()। এঁদের মধ্যে ম্ঙ্গা'-রিস-পা-সাংস-র্গ্যাস-র্ত্সে-মো তাঁর জীবনী রচনা করেন।


title: রেদ-ম্দা'-বা-গ্ঝোন-নু-ব্লো-গ্রোস

text: রেদ-ম্দা'-বা-গ্ঝোন-নু-ব্লো-গ্রোস বহু বিখ্যাত তিব্বতী বৌদ্ধগ্রন্থের রচয়িতা ছিলেন। তিনি অভিধর্ম, বিনয়, মধ্যমকাবতার, মধ্যমক, অভিধর্মসমুচ্চয় ও উত্তরতন্ত্রের ওপর টীকাভাষ্য রচনা করেন। এছাড়াও তিনি গুহ্যসমাজতন্ত্রের ওপর গ্সাং-'দুস-ক্যি-ছো-গা-ছা-ত্শাং (), মধ্যমক তত্ত্বের ওপর র্ত্সা-শে'ই-স্প্যি-দোন () এবং সাং-র্গ্যাস-ব্যাংস-সেম্স-ক্যি-ব্স্তোদ-পা () নামক বোধিসত্ত্ব ও গৌতম বুদ্ধের স্তব রচনা করেন। তিনি গ্ঝান-স্তোন ও কালচক্র তন্ত্র সম্বন্ধে বিরুদ্ধমত প্রকাশ করেও রচনা লেখেন।


title: কবি অথবা দণ্ডিত অপুরুষ

text: কবি অথবা দণ্ডিত অপুরুষ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৯ সালে (ফাল্গুন, ১৪০৫ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।


title: কবি অথবা দণ্ডিত অপুরুষ

text: হুমায়ুন আজাদ এই উপন্যাস উৎসর্গ করেছেন, ফরাসী কবি শার্ল বোদলেয়ারের প্রতি যাকে তিনি দণ্ডিত মহাকবি বলে উল্লেখ করেছেন।


title: শ্রাবণের বৃষ্টিতে রক্তজবা

text: শ্রাবণের বৃষ্টিতে রক্তজবা বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০২ সালে (ফাল্গুন, ১৪০৮ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। হুমায়ুন আজাদ এই উপন্যাস উৎসর্গ করেছেন "পদ্মাপার, তার রাখালি"-কে।"।


title: ফালি ফালি ক’রে কাটা চাঁদ

text: ফালি ফালি ক’রে কাটা চাঁদ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০১ সালে (ফাল্গুন, ১৪০৭ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।


title: ফালি ফালি ক’রে কাটা চাঁদ

text: আজাদ এই উপন্যাস উৎসর্গ করেছেন "বিপন্ন চাঁদদের"।


title: ফালি ফালি ক’রে কাটা চাঁদ

text: "ফালি ফালি ক’রে কাটা চাঁদ" উপন্যাসের মূল চরিত্র ৩৬ বছর বয়সী ডক্টর শিরিন আহমেদ, বিশ্ববিদ্যালয়ের নৃতত্ত্বের অধ্যাপিকা। তিনি নৃতাত্ত্বিক অনুসন্ধানের জন্যে সিলেটের কমলগঞ্জে যান, ওখানের এক রেস্টহাউজে খালেদ নামের এক পুরুষ তার সঙ্গে যৌনমিলন করেন তার মৌনসম্মতিতে। এরপর থেকে ড. শিরিন বুঝতে পারেন এ ঘটনাটি তার জীবন বদলে দিয়েছে। এবং তিনি ঠিক করলেন তার আগের জীবনে, সংসারে তিনি আর ফিরে যাবেন না। হুমায়ুন আজাদ এই উপন্যাসে এমন এক নারী চরিত্রের অবতারণা করেছেন যে তার স্বামীর সঙ্গেও থাকতে চায়না আবার তার সঙ্গে ব্যভিচারকারী অপর একজন পুরুষের সঙ্গেও কোনো ধরণের সম্পর্ক রাখতে চায়না।


title: ১০,০০০, এবং আরো ১টি ধর্ষণ

text: ১০,০০০, এবং আরো ১টি ধর্ষণ বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০৩ সালে (ফাল্গুন, ১৪০৯ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। উপন্যাসে একটি তরুণী কিভাবে ধর্ষণের শিকার হবার পর পুনরায় সামাজিক-ধর্মীয়ভাবে নিপীড়ন ও নিগ্রহের শিকার হয় তা উপস্থাপিত হয়েছে।


title: ১০,০০০, এবং আরো ১টি ধর্ষণ

text: আজাদ এই উপন্যাসের উৎসর্গ পাতায় লিখেছেন, "১০,০০০, এবং আরো ১টি ও অজস্র ধর্ষিতাকে- বাংলাদেশকে"।


title: ১০,০০০, এবং আরো ১টি ধর্ষণ

text: বাঙলাদেশ এখন হয়ে উঠেছে এক উপদ্রুত ভুখন্ড; হয়ে উঠেছে ধর্ষণের এক বিশাল রঙ্গমঞ্চ, ৫৬,০০০ বর্গমাইলব্যাপী পীড়নের এক শোচনীয় প্রেক্ষাগার। ধর্ষিত হচ্ছে মাটি মেঘ নদী রৌদ্র জ্যোৎস্না দেশ, এবং নারীরা। একটি ধর্ষণের কাহিনী বলা হয়েছে এ-উপন্যাসে। ধর্ষিত ময়না আত্মহত্যা করে নি, অভিযোগ করে নি; সে তার অবৈধ সন্তানটিকে টুকরো টুকরো করেছে একটি ধারালো দা দিয়ে; এবং প্রতিশোধ নিয়েছে- সে অন্তত একটি শুয়োরকে টুকরো টুকরো করতে পেরেছে।


title: পাক সার জমিন সাদ বাদ

text: পাক সার জমিন সাদ বাদ বাংলাদেশের অন্যতম প্রথাবিরোধী লেখক হুমায়ুন আজাদ রচিতত একটি উপন্যাস। ফেব্রুয়ারি, ২০০৪ সালে একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। ১৯৭১ সালে বাংলাদেশের স্বাধীনতা যুদ্ধের সময় পাকিস্তানি সেনাবাহিনীর সঙ্গে সহযোগিতাকারী একটি ধর্মীয় গোষ্ঠীর উপর ভিত্তি করে এটি রচিত হয়।


title: পাক সার জমিন সাদ বাদ

text: "পাক সার জমিন সাদ বাদ" উপন্যাসটি বাংলাদেশে বিভিন্ন সমালোচনা সৃষ্টি করে। লেখক হুমায়ূন আহমেদ এই উপন্যাসকে কুৎসিত বলে বক্তব্য রাখেন।


title: পাক সার জমিন সাদ বাদ

text: উপন্যাসের শিরোনাম "কওমী তারানা" নামে একটি ইসলামিক সঙ্গীত থেকে নেয়া হয়েছে যেটি "পাক সার জমিন" নামে বেশি পরিচিত এবং পাকিস্তানের জাতীয় সঙ্গীত হিসেবে ব্যবহৃত। ১৯৫২ সালে পাকিস্তানি উর্দু ভাষার কবি, হাফিজ জলন্ধরি কর্তৃক এটি রচিত হয়।


title: পাক সার জমিন সাদ বাদ

text: এই গ্রন্থাকারে প্রকাশের পূর্বে দৈনিক ইত্তেফাকে "পাক সার জমিন সাদ বাদ" ছাপা হওয়ার পর সমালোচনা সৃষ্টি হয়। পরবর্তীতে বাংলাদেশ জামায়াতে ইসলামীর সহকারী আমির এবং প্রাক্তন সংসদ সদস্য দেলাওয়ার হোসাইন সাঈদী জাতীয় সংসদে এই বইয়ের বিরুদ্ধে হুমকি দিয়েছিল। এছাড়াও তিনি ইত্তেফাক ভবনও পুড়িয়ে দেয়ার বিষয়ে মন্তব্য রাখেন।


title: পাক সার জমিন সাদ বাদ

text: ২০১১ সালে হুমায়ুন আজাদের "পাক সার জমিন সাদ বাদ" উপন্যাস অবলম্বনে "অনৈতিহাসিক" শিরোনামে একটি মঞ্চনাটক তৈরি হয়েছে।


title: একটি খুনের স্বপ্ন

text: একটি খুনের স্বপ্ন বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি ২০০৪ সালে (ফাল্গুন, ১৪০০ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এটি হুমায়ুন আজাদ রচিত শেষ উপন্যাস।


title: একটি খুনের স্বপ্ন

text: ১৯৬০-এর দশকের এক যুবকের প্রেমের মর্মান্তিক যন্ত্রণার অসামান্য উপন্যাস হুমায়ুন আজাদের একটি খুনের স্বপ্ন এবং তিনি এই উপন্যাস উৎসর্গ করেছেন "১৯৬৪-১৯৬৮" পর্যন্ত কাটানো তার অতীত-সময়কালকে।


title: নিজের সঙ্গে নিজের জীবনের মধু

text: নিজের সঙ্গে নিজের জীবনের মধু বাংলাদেশের অন্যতম প্রথাবিরোধী লেখক হুমায়ুন আজাদ রচিত একটি উপন্যাস। ফেব্রুয়ারি, ২০০০ সালে (ফাল্গুন, ১৪০৬ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।


title: কেওলাদেও জাতীয় উদ্যান

text: কেওলাদেও জাতীয় উদ্যান () রাজস্থানের সিন্ধু -গঙ্গা নদীর বৰ্ষাকালীন জৈবভৌগোলিক অরণ্য যা প্ৰদেশের মাঝে অবস্থিত। এই উদ্যানের আয়তন ২,৭৮৩ হেক্টর। ১৯৮২ সনে এটিকে রাষ্ট্ৰীয় উদ্যান হিসাবে ঘোষণা করা হয়। ১৯০০ সনেরও এটি মহারাজাদের আমলে শিকারের ক্ষেত্রে সংরক্ষিত অঞ্চল ছিল। ১৯৫৬ সনে এটি পক্ষী উদ্যানে পরিণত হয়। ১৯৭২ সন পৰ্যন্ত মহারাজাদের এখানে শিকার করার অনুমতি ছিল। ১৯৮১ সনে এটিকে রামসার জলাভূমি হিসাবে ঘোষণা করা হয়। ১৯৮৫ সনে প্ৰাকৃতিক সম্পত্তি হিসাবে বিশ্ব ঐতিহ্যবাহী স্থানের মৰ্যাদা লাভ করে। এখানে জলাশয়ের তীরবৰ্তী অঞ্চলটিকে দুটা অংশে ভাগ করা হয়েছে। জলস্তর সঠিক রাখার জন্যে পানি যোগানোর নিয়ন্ত্ৰিত ব্যবস্থাও গৃহীত হয়েছে। আফগানিস্তান, তুর্কমেনিস্তান, চীন এবং সাইবেরিয়ার প্ৰায় ৩৬৪টি প্ৰজাতির পরিযায়ী পক্ষী এখানে শীতকালে আসতে দেখা যায়। সমগ্ৰ উদ্যানটি ১৭টি গ্রাম এবং ভরতপুর নগর দ্বারা বেষ্টিত।


title: ত্সোং-খা-পা-ব্লো-ব্জাং-গ্রাগ্স-পা

text: ত্সোং-খা-পা-ব্লো-ব্জাং-গ্রাগ্স-পা () (১৩৫৭-১৪১৯) তিব্বতী বৌদ্ধধর্মের অন্যতম প্রধান ধর্মসম্প্রদায় দ্গে-লুগ্স ধর্মসম্প্রদায়ের প্রতিষ্ঠাতা এবং দ্গা'-ল্দান বৌদ্ধবিহারের প্রথম দ্গা'-ল্দান-খ্রি-পা বা প্রধান ছিলেন।


title: ত্সোং-খা-পা-ব্লো-ব্জাং-গ্রাগ্স-পা

text: ত্সোং-খা-পা-ব্লো-ব্জাং-গ্রাগ্স-পা ১৩৫৭ খ্রিষ্টাব্দে তিব্বতের আমদো অঞ্চলের ত্সোং-খা অঞ্চলে জন্মগ্রহণ করেন। তাঁর পিতার নাম ছিল ক্লু-'বুম-দ্গে () এবং মাতার নাম ছিল শিং-ব্জা'-আ-ছোস ()। ত্সোং-খা-পা-ব্লো-ব্জাং-গ্রাগ্স-পার জন্মস্থানে পরবর্তীকালে তাঁর মাতা একটি স্তূপ নির্মাণ করেন এবং ১৫৮৩ খ্রিষ্টাব্দে তৃতীয় দলাই লামা এই স্থানে স্কু-'বুম বৌদ্ধবিহার স্থাপন করেন।


title: ত্সোং-খা-পা-ব্লো-ব্জাং-গ্রাগ্স-পা

text: কার্মা-ব্কা'-ব্র্গ্যুদ ধর্মীয় গোষ্ঠীর চতুর্থ র্গ্যাল-বা-কার্মা-পা রোল-পা'ই-র্দো-র্জে তাঁকে তিন বছর বয়স হলে উপাসকের দীক্ষা দেন ও তাঁর নাম দেন কুন-দ্গা'-স্ন্যিং-পো ()। আট বছর বয়সে তিনি ছোস-র্জে-দোন-গ্রুব-রিন-ছেন () নামক ব্কা'-গ্দাম্স ধর্মসম্প্রদায়ের এক ভিক্ষুর নিকট শ্রমণের দীক্ষা নেন এবং বজ্রভৈরব সম্বন্ধে শিক্ষালাভ করেন। ষোল বছর বয়সে তিনি দ্বুস-গ্ত্সাং অঞ্চলে যাত্রা করেন। র্তোগ্স-ব্র্জোদ-ম্দুন-লেগ্স-মা () নামক তাঁর আত্মজীবনী অনুযায়ী এই সময় তিনি মৈত্রেয়নাথের প্রজ্ঞাপারমিতা ও অসঙ্গ ও বসুবন্ধুর অভিধর্ম, দিগনাগ ও ধর্মকীর্তির প্রমাণ এবং নাগার্জুন ও আর্যদেবের মধ্যমক সংক্রান্ত যাবতীয় তত্ত্ব সম্বন্ধে বিস্তারিত ভাবে অধ্যয়ন করেন। রেদ-ম্দা'-বা-গ্ঝোন-নু-ব্লো-গ্রোস নামক বিখ্যাত সা-স্ক্যা পন্ডিতের নিকট তিনি মধ্যমক তত্ত্বের প্রসঙ্গিকা সম্বন্ধে শিক্ষালাভ করেন। রেদ-ম্দা'-বা-গ্ঝোন-নু-ব্লো-গ্রোসের ওপর তিনি এতটাই শ্রদ্ধাশীল ছিলেন যে ত্সোং-খা-পা-ব্লো-ব্জাং-গ্রাগ্স-পা তাঁকে উদ্দেশ্য করে দ্মিগ্স-ব্র্ত্সে-মা () নামে পাঁচ লাইনের একটি স্তব রচনা করে তাঁকে করুণা, শক্তি ও প্রজ্ঞার উৎস বলে বর্ণনা করেন। কিন্তু ত্সোং-খা-পা-ব্লো-ব্জাং-গ্রাগ্স-পা এই স্তবের যথার্থ যোগ্য বলে অভিহিত করে রেদ-ম্দা'-বা-গ্ঝোন-নু-ব্লো-গ্রোস তাঁকে এই স্তবটি ফিরিয়ে দেন। এই স্তবটি বর্তমানেও ত্সোং-খা-পা-ব্লো-ব্জাং-গ্রাগ্স-পাকে উদ্দেশ্য করে প্রার্থনাসঙ্গীত হিসেবে দ্গে-লুগ্স ধর্মসম্প্রদায়ের মধ্যে উচ্চারিত হয়ে থাকে। তিনি স্প্যান-স্ঙ্গা-ব্সোদ-নাম্স-র্গ্যাল-ম্ত্শান () নামক 'ব্রি-কুং-ব্কা'-ব্র্গ্যুদ ধর্মীয় গোষ্ঠীর ভিক্ষুর নিকট নারো পার ছয় যোগ, ফ্যোগ্স-লাস-র্নাম-র্গ্যাল নামক জো-নাং সম্প্রদায়ের ভিক্ষুর নিকট কালচক্র তন্ত্র এবং রিন-ছেন-র্দো-র্জে নামক সা-স্ক্যা ভিক্ষুর নিকট মার্গফল ও হেবজ্র তন্ত্র সম্বন্ধে শিক্ষালাভ করেন। এছাড়াও তিনি বু-স্তোন-রিন-ছেন-গ্রুবের শিষ্য খ্যুং-পো-ল্হাস-পা-গ্ঝোন-নু-ব্সোদ-নাম্স () নামক ভিক্ষুর নিকট গুহ্যসমাজতন্ত্র এবং সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের নিকট চক্রসম্বর ও হেরুকা তন্ত্র সম্বন্ধে শিক্ষালাভ করেন। তিনি গ্রুব-ছেন-নাম-ম্খা'-র্গ্যাল-ম্ত্শান নামক বৌদ্ধভিক্ষুর নিকট অতিযোগ তত্ত্ব সম্পর্কে শিক্ষালাভ করেন।


title: ত্সোং-খা-পা-ব্লো-ব্জাং-গ্রাগ্স-পা

text: ত্সোং-খা-পা-ব্লো-ব্জাং-গ্রাগ্স-পা কুড়ি বছর বয়সে লেগ্স-ব্শাদ-গ্সের-ফ্রেং () নামক তাঁর বিখ্যাত গ্রন্থটি রচনা শুরু করেন এবং তেত্রিশ বছর বয়সে তা সম্পন্ন করেন। ১৩৯৮ খ্রিষ্টাব্দে তিনি র্তেন-'ব্রেল-ব্স্তোদ-পা () গ্রন্থটি রচনা করেন। ১৪০২ খ্রিষ্টাব্দে র্বা-স্গ্রেং বৌদ্ধবিহারে থাকাকালীন তিনি অতীশ দীপঙ্করের বোধিপথপ্রদীপ গ্রন্থকে ভিত্তি করে লাম-রিম-ছেন-মো () নামক তাঁর সর্বাপেক্ষা বিখ্যাত গ্রন্থটি রচনা করেন। ১৪০৫ খ্রিষ্টাব্দে গ্সার-মা ধর্মসম্প্রদায়গুলির মধ্যে প্রচলিত চার প্রকার তন্ত্র, বিশেষ করে অনুত্তরযোগতন্ত্রের ওপর বিস্তারিত আলোচনার জন্য স্ঙ্গাগ্স-রিম-ছেন-মো () ১৪০৭ খ্রিষ্টাব্দে তিনি নাগার্জুন রচিত মূলমধ্যমককারিকা গ্রন্থের ওপর রিগ্স-পা'ই-র্গ্যা-ম্ত্শো () এবং লেগ্স-ব্শাদ-স্ন্যিং-পো () নামক দুইটি টীকাভাষ্য রচনা করেন। ১৪১৫ খ্রিষ্টাব্দে তিনি লাম-রিম-ছেন-মো গ্রন্থকে আরো সংক্ষিপ্ত করে লাম-রিম-'ব্রিং () নামক গ্রন্থ রচনা করেন। তিনি ১৪০১ খ্রিষ্টাব্দে য়ে-শেস-র্দো-র্জে-কুন-লাস-ব্তুস-পা-ঝেস-ব্যা-বা'ই-র্গ্যুদ () বজ্রজ্ঞানসমুচ্চয়নামতন্ত্রের টীকাভাষ্য এবং গুহ্যসমাজতন্ত্রের ওপর গ্সাং-'দুস-রিম-ল্ঙ্গা-গ্সাল-স্গ্রোন () নামক গ্রন্থ রচনা করেন। মৃত্যুর এক বছর পূর্বে ১৪১৮ খ্রিষ্টাব্দে তিনি দ্বু-মা-দ্গোংস-পা-রাব-গ্সাল নামক গ্রন্থটি রচনা করেন ()।


title: ত্সোং-খা-পা-ব্লো-ব্জাং-গ্রাগ্স-পা

text: ত্সোং-খা-পা-ব্লো-ব্জাং-গ্রাগ্স-পা ও তাঁর আটজন শিষ্য ১৩৯২ খ্রিষ্টাব্দে ব্যা-ব্রাল বৌদ্ধমঠে সাধনা করেন। এই সময় তাঁরা ত্রিস্কন্ধধর্মসূত্রে বর্ণিত অনুষ্ঠান সম্পন্ন করেন। এরপর তিনি 'দ্জিং-জি নামক স্থানে সেখানকার বিখ্যাত মৈত্রেয় মূর্তিটিকে সংস্কার করেন। ১৪০২ খ্রিষ্টাব্দে তিনি র্নাম-র্ত্সেদ-ল্দেং () নামক স্থানে বসবাসকালে বৌদ্ধ ভিক্ষুদের এক বিশাল সমাবেশে বিনয় সম্বন্ধে বিস্তারিত আলোচনা করেন। ১৪০৯ খ্রিষ্টাব্দে তিনি ফাগ-মো-গ্রু-পা রাজবংশের ষষ্ঠ রাজা গোং-মা-গ্রাগ্স-পা-র্গ্যাল-ম্ত্শানের পৃষ্ঠপোষকতায় লাসা শহরে প্রতি বছর লো-গ্সার বা তিব্বতী নববর্ষের দিনে উদযাপন করার জন্য স্মোন-লাম-ছেন-মো () নামক উৎসবের সূচনা করেন। ১৪১০ খ্রিষ্টাব্দে গোং-মা-গ্রাগ্স-পা-র্গ্যাল-ম্ত্শানের আর্থিক সাহায্যে তিনি দ্গা'-ল্দান বৌদ্ধবিহার নির্মাণ করেন। পরবর্তীকালে এই বৌদ্ধবিহার তিব্বতের অন্যতম প্রধান বৌদ্ধবিহারে পরিণত হয় এবং দ্গে-লুগ্স ধর্মসম্প্রদায়ের মূলকেন্দ্রে পরিণত হয়। ১৪১৫ খ্রিষ্টাব্দের মধ্যে তিনি চক্রসম্বর, বজ্রভৈরব ও গুহ্যসমাজ নামক অনুত্তরযোগতন্ত্রের তিন তন্ত্রকে প্রতিনিধিত্বকারী একটি ত্রিমাত্রিক মন্ডল ও মন্দির নির্মাণ করেন। তিনি দ্গা'-ল্দান বৌদ্ধবিহারের প্রথম দ্গা'-ল্দান-খ্রি-পা বা প্রধান হিসেবে পরিগণিত হন। তিনি দ্বিতীয় দ্গা'-ল্দান-খ্রি-পা র্গ্যাল-ত্শাব-র্জে-দার-মা-রিন-ছেন, তৃতীয় দ্গা'-ল্দান-খ্রি-পা ম্খাস-গ্রুব-র্জে-দ্গে-লেগ্স-দ্পাল-ব্জাং, প্রথম দলাই লামা, দ্রেপুং বৌদ্ধবিহারের প্রতিষ্ঠাতা 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান এবং 'দুল-'দ্জিন-গ্রাগ্স-পা-র্গ্যাল-ম্ত্শান নামক বিখ্যাত তিব্বতী পন্ডিতদের শিক্ষাদান করেন।


title: ত্সোং-খা-পা-ব্লো-ব্জাং-গ্রাগ্স-পা

text: ১৪১৯ খ্রিষ্টাব্দে দ্গা'-ল্দান বৌদ্ধবিহারে মৃত্যুবরণ করেন। তাঁর মৃত্যুকে স্মরণে রাখার জন্য এই বৌদ্ধবিহারে দ্গা'-ল্দান-ল্ঙ্গা-ম্ছোদ () নামক একটি উৎসব পালিত হয়। এই উৎসবে পুণ্যার্থীরা বাড়ির ছাদে ও জানালায় মাখনের জ্বালানী বিশিষ্ট বাতি প্রজ্জ্বলিত করেন।


title: ত্সোং-খা-পা-ব্লো-ব্জাং-গ্রাগ্স-পা

text: ত্সোং-খা-পা-ব্লো-ব্জাং-গ্রাগ্স-পার দর্শন সম্বন্ধে বহু তিব্বতী পন্ডিত সমালোচনা করেছেন। তাঁর মধ্যমক সম্বন্ধীয় তত্ত্ব কোন ভারতীয় বা তিব্বতীয় গ্রন্থের সঙ্গে মেলে না বলে স্বয়ং অষ্টম র্গ্যাল-বা-কার্মা-পা মি-ব্স্ক্যোদ-র্দো-র্জে সমালোচনা করেছেন। এই অভিযোগের উত্তরে প্রথম দিকের দ্গা'-ল্দান-খ্রি-পা বলেছেন যে, ত্সোং-খা-পা-ব্লো-ব্জাং-গ্রাগ্স-পা বস্তুতঃ নতুন এক দর্শনের জন্ম দিয়েছিলেন। পঞ্চদশ শতাব্দীর সা-স্ক্যা ধর্মসম্প্রদায়ের পন্ডিত গো-রাম্স-পা-ব্সোদ-নাম্স-সেং-গে ছিলেন ত্সোং-খা-পা-ব্লো-ব্জাং-গ্রাগ্স-পার একজন প্রধান সমালোচক।


title: ব্কা'-গ্দাম্স-গ্সার-পা

text: ব্কা'-গ্দাম্স-গ্সার-পা () বলতে চতুর্দশ শতাব্দীতে ত্সোং-খা-পা-ব্লো-ব্জাং-গ্রাগ্স-পা নামক বিখ্যাত তিব্বয়ী বৌদ্ধ পন্ডিত দ্বারা প্রতিষ্ঠিত দ্গে-লুগ্স ধর্মসম্প্রদায়কে বোঝানো হয়।


title: ব্কা'-গ্দাম্স-গ্সার-পা

text:
একাদশ শতাব্দীতে তিব্বতে অতীশ দীপঙ্কর দ্বারা প্রতিষ্ঠিত ব্কা'-গ্দাম্স ধর্মসম্প্রদায়ের দ্বারা অনুপ্রাণিত ত্সোং-খা-পা-ব্লো-ব্জাং-গ্রাগ্স-পা এই ধর্মসম্প্রদায়ের পর্যায়ক্রমিক বোধি লাভ এবং পরম করুণার তত্ত্বকে চতুর্দশ শতাব্দীতে প্রচার করেন। অতীশ দীপঙ্করের দ্বারা প্রভাবিত হওয়ার কারণে ত্সোং-খা-পা-ব্লো-ব্জাং-গ্রাগ্স-পা দ্বারা প্রতিষ্ঠিত দ্গে-লুগ্স ধর্মসম্প্রদায়কে ব্কা'-গ্দাম্স-গ্সার-পা বা নূতন ব্কা'-গ্দাম্স ধর্মসম্প্রদায় হিসেবে অভিহিত করা হয় যেখানে
অতীশ দীপঙ্কর দ্বারা প্রতিষ্ঠিত ব্কা'-গ্দাম্স ধর্মসম্প্রদায়কে ব্কা'-গ্দাম্স-র্ন্যিং-মা () বা প্রাচীন ব্কা'-গ্দাম্স ধর্মসম্প্রদায় ও ব্কা'-গ্দাম্স-গোং-মা () বা মূল ব্কা'-গ্দাম্স ধর্মসম্প্রদায় হিসেবে অভিহিত করা হয়।


title: পুষ্প উপত্যকা জাতীয় উদ্যান

text: পুষ্প উপত্যকা জাতীয় উদ্যান () সুউচ্চ পশ্চিম হিমালয়ে অবস্থিত উত্তরাখণ্ড প্রদেশের এক ভারতীয় জাতীয় উদ্যান। এটিকে স্থানীয় পার্বত্য আলপাইন ফুল এবং অন্যান্য বিপন্ন প্রজাতির উদ্ভিদের বৈচিত্রের জন্য বিখ্যাত। এই উদ্যানটি বিভিন্ন দুর্লভ ও বিপন্ন জীববৈচিত্রের বাসস্থান যেমন এশীয় কালো ভাল্লুক, তুষার চিতা, মাস্ক ডিয়ার, বাদামি ভালুক, লাল শিয়াল এবং নীল ভেড়া। "ফুলের উপত্যকা জাতীয় উদ্যান"-এর নয়নাভিরাম প্ৰাকৃতিক দৃশ্যই পূর্বে "নন্দা দেবী রাষ্ট্ৰীয় উদ্যান"-এর বন্য পাৰ্বত্য আরণ্যকে পরিপূৰ্ণ করে তোলে। উদ্যানটি ৮৭.৫০ বৰ্গ কিঃমিঃ জুড়ে বিস্তৃত। এই উদ্যান এবং নন্দা দেবী বন্যপ্ৰাণী সংরক্ষিত বনাঞ্চল ২২৩,৬৭৪ হেক্টরজুড়ে এবং ৫,১৪৮.৫৭ হেক্টর সুরক্ষিত অঞ্চল এটিকে ঘিরে রেখেছে। এই সংরক্ষিত বনাঞ্চল ২০০৪ সনের ইউনেস্কোর বিশ্ব বন্যপ্ৰাণী সংরক্ষিত অঞ্চল হিসাবে অন্তৰ্ভুক্ত হয়েছে।


title: রিকি পন্টিং

text: রিকি টমাস পন্টিং, এও (; জন্ম: ১৯ ডিসেম্বর, ১৯৭৪) তাসমানিয়া প্রদেশের লন্সেসটনে জন্মগ্রহণকারী বিখ্যাত অস্ট্রেলীয় ক্রিকেটার। "পান্টার" ডাকনামে পরিচিতি সাবেক এই প্রথিতযশা ব্যাটসম্যান অস্ট্রেলিয়া জাতীয় ক্রিকেট দলে ২০০৪ থেকে ২০১১ সাল পর্যন্ত টেস্ট ক্রিকেট ও ২০০২ থেকে ২০১১ সাল পর্যন্ত একদিনের আন্তর্জাতিকে দলের অধিনায়ক হিসেবে দায়িত্ব পালন করেন। ১৯৯০-এর দশক থেকে ২০০০-এর প্রথম দশকের শুরুতে অস্ট্রেলীয় ক্রিকেট দলের প্রধান ব্যাটিং স্তম্ভ হিসেবে স্বীকৃত ছিলেন রিকি পন্টিং। তিনি মূলতঃ ডানহাতি ব্যাটসম্যান হিসেবে অংশগ্রহণ করেন ও প্রভূতঃ খ্যাতি অর্জন করেন। ফিল্ডিংয়ে তিনি স্লিপ ও ক্যাচিং পজিশনে দাঁড়াতেন এবং দলের প্রয়োজনে মাঝে-মধ্যে বোলিং করতেন। ক্রিকেট বোদ্ধাদের মতে, ভারতের শচীন তেন্ডুলকর এবং ওয়েস্ট ইন্ডিজের ব্রায়ান লারা’র সাথে তিনিও আধুনিক যুগের অন্যতম সেরা ব্যাটসম্যান হিসেবে পরিগণিত হয়ে আছেন। ১ ডিসেম্বর, ২০০৬ তারিখে প্রকাশিত টেস্ট ক্রিকেট রেটিংয়ে গত ৫০ বছরের মধ্যে সর্বোচ্চ র‌্যাঙ্কিংধারী টেস্ট ক্রিকেটার ছিলেন পন্টিং। তিনি ৪টি ক্রিকেট বিশ্বকাপ ফাইনাল খেলেন|


title: রিকি পন্টিং

text: তার নেতৃত্বে অস্ট্রেলিয়া দল ২০০৩ ও ২০০৭ সালের ক্রিকেট বিশ্বকাপ ট্রফি জয়লাভ করেছিল। এছাড়াও তিনি স্টিভ ওয়াহ’র নেতৃত্বাধীন ১৯৯৯ সালের বিশ্বকাপ ক্রিকেট জয়ী অস্ট্রেলিয়া দলের অন্যতম সদস্য ছিলেন৷ ২০১৫ সালে তিনি মুম্বাই ইন্ডিয়ান্সের কোচ হিসেবে অভিষিক্ত হন৷


title: রিকি পন্টিং

text: তাসমানিয়ার লন্সেসটোনে জন্মগ্রহণকারী রিকি পন্টিং গ্রেইম ও লরেইন পন্টিং দম্পতির চার সন্তানের মধ্যে সকলের বড়। বাবা গ্রেইম ছিলেন একজন ভালমানের ক্লাব ক্রিকেটার। তিনি অস্ট্রেলিয়ান রুলস ফুটবলে খেলেছেন। মা লরেইন ছিলেন রাজ্যের ভিগোরো চ্যাম্পিয়ন। তার কাকা গ্রেগ ক্যাম্পবেল ১৯৮৯ থেকে ১৯৯০ সাল পর্যন্ত অস্ট্রেলিয়া দলের হয়ে টেস্ট ক্রিকেট খেলেছেন। প্রথমদিকে পন্টিংয়ের পিতা-মাতা তাসমানিয়ার প্রসপেক্ট এলাকার দূরে সিটি সেন্টারের দক্ষিণাংশে বসবাস করতেন। তারপর তারা শ্রমজীবিদের এলাকা হিসেবে পরিচিত দূরে সেন্ট্রাল লন্সেসটনের উত্তরাংশে নিউনহ্যাম এলাকায় স্থানান্তরিত হন।


title: রিকি পন্টিং

text: বাবা গ্রেইম ও কাকা গ্রেগ ক্যাম্পবেলের উদ্দীপনায় ক্রিকেটে হাতেখড়ি ঘটে পন্টিংয়ের। ১১ বছর বয়সে ১৯৮৫-৮৬ মৌসুমে মোব্রে অনূর্ধ্ব-১২ দলের হয়ে খেলতে নামেন তিনি। জানুয়ারি, ১৯৮৬ সালে পাঁচ-দিনব্যাপী বার্ষিক নর্দান তাসমানিয়া জুনিয়র ক্রিকেট প্রতিযোগিতায় অংশ নেন। সপ্তাহব্যাপী এ প্রতিযোগিতায় চারটি সেঞ্চুরি করায় ব্যাট প্রস্তুতকারক প্রতিষ্ঠান কুকাবুরা পন্টিংয়ের সাথে প্রাতিষ্ঠানিক চুক্তিতে আবদ্ধ হয়। তখন পন্টিং ৮ম গ্রেডে পড়াশোনা করতেন। এরপর একমাসের ব্যবধানে অনূর্ধ্ব-১৬ দলের হয়ে সপ্তাহব্যাপী প্রতিযোগিতায় একই ধারা অব্যাহত রাখেন। চূড়ান্ত দিনে জোড়া সেঞ্চুরি করে তার ক্রিকেটে অসামান্য দক্ষতার পরিচয় দিয়ে সকলের মনোযোগ আকর্ষণ করেন। নর্দার্ন তাসমানিয়ান স্কুলস ক্রিকেট অ্যাসোসিয়েশনের সাবেক প্রধান টেড রিচার্ডসন তার সাফল্যে বলেন: "রিকি নিশ্চিতরূপেই এ স্তরের খেলোয়াড় হিসেবে ডেভিড বুনের সমমান।"


title: রিকি পন্টিং

text: পন্টিংয়ের খেলোয়াড়ী জীবনের অন্যতম অংশ হচ্ছে অস্ট্রেলিয়ান রুলস ফুটবল। নর্থ মেলবোর্ন ক্যাঙ্গারুজ দলের একনিষ্ঠ সমর্থক তিনি। ১৪ বছর বয়স পর্যন্ত শীতকালে জুনিয়র ফুটবলে নর্থ লনসেস্টনের হয়ে খেলেছেন। এটি তার জন্য সম্ভাব্য ক্রীড়া বিষয় ছিল। কিন্তু নর্থ লন্সেসটনের অনূর্ধ্ব-১৭ দলে হয়ে খেলার সময় ডানহাতের হিউমেরাস ভেঙ্গে যাওয়ায় ১৩ বছর বয়সে থাকাকালে এ স্বপ্ন ভেঙ্গে যায়। পন্টিংয়ের বাহু গুরুতরভাবে ক্ষতিগ্রস্থ হয়। সেজন্যে তার ভাঙ্গা অংশে পিন লাগাতে হয়েছিল। ফলশ্রুতিতে তাকে ১৪ সপ্তাহের জন্য বিছানায় কাটাতে হয়। এরপর তিনি কখনও প্রতিযোগিতামূলক ফুটবল খেলায় আর খেলতে নামেননি।


title: রিকি পন্টিং

text: তাসমানিয়ান শেফিল্ড শিল্ড প্রতিযোগিতার খেলাগুলো এনটিসিএ গ্রাউন্ডে অনুষ্ঠিত হলে পন্টিং স্কোরবোর্ডে সহায়তা করেন। এ সময়ই তিনি নিজেকে আন্তর্জাতিক ক্রিকেটারদের একজনরূপে ভাবতে শুরু করেন। ১৯৯০ সালে দশ বছর বিদ্যালয়ে পড়াশোনা শেষে তিনি লন্সেসটনের বেসরকারী বিদ্যালয় স্কচ ওকবার্ন কলেজে গ্রাউন্ডসম্যান হিসেবে কাজ করতে থাকেন। ১৯৯১ সালে নর্দান তাসমানিয়ান ক্রিকেট অ্যাসোসিয়েশন কর্তৃক পন্টিংকে অ্যাডিলেডের অস্ট্রেলিয়ান ইন্সটিটিউট অব স্পোর্টস ক্রিকেট একাডেমিতে পক্ষকালব্যাপী প্রশিক্ষণের জন্য প্রেরণ করে। দুই সপ্তাহব্যাপী প্রশিক্ষণ পুরো দুই-বছরে নিয়ে যাওয়া হয়। একাডেমির কোচ রড মার্শ তার সম্বন্ধে বলেন যে, ১৭ বছর বয়সী রিকি পন্টিংয়ের ন্যায় সেরা ব্যাটসম্যান তিনি আর দেখেননি।


title: রিকি পন্টিং

text: নভেম্বর, ১৯৯২ সালে ১৭ বছর ৩৩৭ দিন বয়সে তাসমানিয়ার পক্ষে পার্থের অনূর্ধ্ব-১৯ উৎসবে পন্টিং প্রথম-শ্রেণীর ক্রিকেটে অভিষিক্ত হন ও পাঁচ খেলায় অংশগ্রহণ করেন। এরফলে তিনি শেফিল্ড শীল্ডে খেলায় সর্বকনিষ্ঠ তাসমানিয়ান ক্রিকেটারের মর্যাদা পান। খেলাগুলোয় তিনি সর্বমোট ৩৫০ রান সংগ্রহ করেন যা তাকে অস্ট্রেলিয়া অনূর্ধ্ব-১৯ জাতীয় উন্নয়ন দলের সদস্যরূপে পরবর্তী দক্ষিণ আফ্রিকা সফরের জন্য মনোনীত করা হয়। ১৯৭০ সালে বিল লরি’র দলের পর এ সফরটি ছিল প্রথম অস্ট্রেলীয় ক্রিকেট দলের দক্ষিণ আফ্রিকা সফর।


title: রিকি পন্টিং

text: কিন্তু, তাকে ১৯৯৫ সাল পর্যন্ত একদিনের আন্তর্জাতিকে অংশগ্রহণের জন্য অপেক্ষা করতে হয়। নিউজিল্যান্ডে অনুষ্ঠিত চারদেশীয় প্রতিযোগিতায় দক্ষিণ আফ্রিকা ক্রিকেট দলের বিপক্ষে একদিনের আন্তর্জাতিকে প্রথম অংশগ্রহণ ঘটে তার। এর অল্পকিছুদিন পরই বিশ বছর বয়সে আন্তর্জাতিক ক্রিকেটাঙ্গনের টেস্ট ম্যাচে অভিষেক ঘটে তার। পার্থে অনুষ্ঠিত সফরকারী শ্রীলঙ্কা ক্রিকেট দলের বিরুদ্ধে ১৯৯৫ সালের ঘরোয়া সিরিজের ১ম টেস্টেই তিনি চমক দেখান। খেলায় তিনি ৯৬ রান সংগ্রহ করেন। এরপর থেকেই তাকে নতুন ডন ব্র্যাডম্যান নামে আখ্যায়িত করতে শুরু করা হয়। ১৯৯৭ সালে ইংল্যান্ড সফরে লিডসে অনুষ্ঠিত টেস্টে প্রথম সেঞ্চুরি করেন।


title: রিকি পন্টিং

text: ১৯৯৯ সালের শুরুর সময়ের পূর্ব পর্যন্ত বেশ কয়েকবার জাতীয় দলের বাইরে থাকতে হয় তাকে। নিয়মানুবর্তীতায় ব্যাঘাতসহ মাঠের বাইরে ব্যক্তিগত সমস্যায় শুরুতে ধারাবাহিক ক্রীড়া দক্ষতা প্রদর্শন করতে পারেননি। কিন্তু ক্রিকেটে পুরোদ্যমে মনোযোগী হয়ে তিনি পরবর্তী দশকের আন্তর্জাতিক ক্রিকেটে অস্ট্রেলিয়া দলের একচ্ছত্র প্রাধান্য বিস্তারে প্রধান নিয়ামক হিসেবে অনবদ্য ভূমিকা পালন করে গেছেন।


title: রিকি পন্টিং

text: ২০০২ সালে অস্ট্রেলিয়ার একদিনের আন্তর্জাতিক দলের নেতৃত্বের ভার গ্রহণ করেন। পরের বছরই তিনি দক্ষিণ আফ্রিকায় অনুষ্ঠিত ক্রিকেট বিশ্বকাপে দলকে শিরোপা এনে দেন। ২০০৪ সালে স্টিভ ওয়াহ টেস্ট অধিনায়ক থেকে অবসর গ্রহণ করলে অবশ্যম্ভাবী হিসেবে পন্টিংকে দলের অধিনায়ক মনোনীত করা হয়। ২০০৫ সালে পন্টিংয়ের নেতৃত্বে ইংল্যান্ডকে হারিয়ে অ্যাশেজ সিরিজ জয়লাভ করে। ২০০৫-০৬ মৌসুমেও পন্টিং তার ধারাবাহিকতা অক্ষুণ্ন রাখেন। সাত সেঞ্চুরিসহ প্রায় ৭৮ রান গড়ে ১,৪৮৩ রান সংগ্রহ করেন। জানুয়ারি, ২০০৬ সালে সিডনিতে অনুষ্ঠিত তার শততম টেস্টে দক্ষিণ আফ্রিকার বিপক্ষে উভয় ইনিংসে ১২০ ও ১৪৩* রান করেন।


title: রিকি পন্টিং

text: অস্ট্রেলিয়ার ঘরোয়া ক্রিকেটে তাসমানিয়ান টাইগার্স, বিগ ব্যাশ লীগে হোবার্ট হারিকেন্স এবং ২০০৮ সালে ইন্ডিয়ান প্রিমিয়ার লীগে কলকাতা নাইট রাইডার্স দলের হয়ে খেলেছেন। কাউন্টি ক্রিকেটের শেষ প্রথম-শ্রেণীর খেলায় সারে দলের হয়ে নটসের বিপক্ষে তিনি অপরাজিত ১৬৯* রান করেন যা ছিল কাউন্টিতে তার ৮২টি প্রথম-শ্রেণীর সেঞ্চুরি।


title: রিকি পন্টিং

text: রিকি পন্টিং ১৬০-এর অধিক টেস্ট ও ৩৭০টি একদিনের আন্তর্জাতিকে অংশগ্রহণ করেন। পাশাপাশি তিনি টেস্ট ও একদিনের আন্তর্জাতিকে অস্ট্রেলিয়ার সর্বোচ্চ রান সংগ্রহকারীর ভূমিকায় অবতীর্ণ হন। টেস্ট ক্রিকেটের ইতিহাসে চার শীর্ষস্থানীয় রান সংগ্রহকারী - শচীন তেন্ডুলকর, জ্যাক ক্যালিস ও রাহুল দ্রাবিড়ের সাথে তিনিও রয়েছেন, যিনি ১৩,০০০ টেস্ট রান সংগ্রহ করেছেন। পরিসংখ্যানগতভাবে তিনি সর্বকালের সফলতম অধিনায়করূপে চিহ্নিত। ২০০৪ থেকে ৩১ ডিসেম্বর, ২০১০ তারিখ পর্যন্ত ৭৭ টেস্টের মধ্যে ৪৮টি বিজয়ে দলের অধিনায়ক ছিলেন। একমাত্র খেলোয়াড় হিসেবে তিনি ক্রিকেটের ইতিহাসে শতাধিক টেস্ট বিজয়ের সাক্ষীরূপে রয়েছেন। এছাড়াও তিনি সর্বোচ্চ ২৬২টি একদিনের আন্তর্জাতিক ক্রিকেট খেলায় বিজয়ের সাথে সম্পৃক্ত, যা রেকর্ডবিশেষ।


title: রিকি পন্টিং

text: ২৯ নভেম্বর, ২০১২ তারিখে পন্টিং টেস্ট ক্রিকেট থেকে অবসরের ঘোষণা দেন। পার্থে দক্ষিণ আফ্রিকার বিপক্ষে অনুষ্ঠিত টেস্টের পূর্বদিন তিনি এ সিদ্ধান্ত নেন। এটি ছিল তার ১৬৮তম ও শেষ টেস্টে অংশগ্রহণ। এরফলে তিনি সাবেক অস্ট্রেলীয় ব্যাটসম্যান ও অধিনায়ক স্টিভ ওয়াহ’র রেকর্ডের সমকক্ষ হন। ৩ ডিসেম্বর, ২০১২ তারিখে ৫১.৮৫ রান গড় নিয়ে টেস্ট ক্রিকেট থেকে অবসর নেন। তারপরও তিনি ক্রিকেট খেলা নিয়ে বিশ্বের সর্বত্র ব্যস্ত রয়েছেন। ফেব্রুয়ারি, ২০১৩ তারিখে ইন্ডিয়ান প্রিমিয়ার লীগে মুম্বাই ইন্ডিয়ান্সের অধিনায়করূপে তার নাম ঘোষণা করা হয়। মার্চ, ২০১৩ সালে তাকে প্রথম আন্তর্জাতিক খেলোয়াড়রূপে ক্যারিবিয়ান প্রিমিয়ার লীগের নিলামে অন্তর্ভুক্ত করা হয়। ঐ মাসের পরপরই পন্টিং ক্রিকেটের শেষ মৌসুমে পদার্পণ করেছেন বলে জানান ও ক্রিকেটের সকল স্তরের প্রতিযোগিতা থেকে অবসরের ঘোষণা দেন। ২০১৪ সালের ডিসেম্বরে তাকে মুম্বাই ইন্ডিয়ান্সের কোচ হিসেবে নিয়োগ দেওয়া হয় |


title: রিকি পন্টিং

text: জুন, ২০০২ সালে দীর্ঘদিনের বান্ধবী ও আইনের ছাত্রী "রিয়ানা জেনিফার ক্যান্টরের" সাথে বৈবাহিক সম্পর্ক স্থাপন করেন পন্টিং। তার সান্নিধ্য ও উদ্দীপনার ফলেই পন্টিং খেলোয়াড়ী জীবনে উত্তরোত্তর সফলতা পেয়েছেন বলে জানান। ২৬ জুলাই, ২০০৮ তারিখে সিডনিতে "এমি শার্লত" নাম্নী এক কন্যা সন্তানের জনক হন পন্টিং। ৮ সেপ্টেম্বর, ২০১১ তারিখে সিডনিতে দ্বিতীয়বারের মতো মাতিসে এলি নাম্নী কন্যা সন্তানের জননী হন ক্যান্টর।


title: ২০১৩-১৪ শ্রীলঙ্কা ক্রিকেট দলের বাংলাদেশ সফর

text: শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৪ জানুয়ারি ২০১৪ তারিখ থেকে বাংলাদেশ সফর শুরু করে। ২৭ জানুয়ারি, ২০১৪ তারিখে শুরু হওয়া ১ম টেস্ট ম্যাচের মাধ্যমে তারা ২২ ফেব্রুয়ারি, ২০১৪ তারিখ পর্যন্ত বাংলাদেশ সফর করে। সফরে তারা বাংলাদেশ ক্রিকেট দলের বিরুদ্ধে ২টি টেস্ট ম্যাচ, ২টি টি২০ ও ৩টি একদিনের আন্তর্জাতিক ম্যাচ খেলে।


text: সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিতি পায়।


title: ল্য দোজিয়েম সেক্স

text: ল্য দোজিয়েম সেক্স (, , ) ১৯৪৯ খ্রিস্টাব্দে প্রকাশিত ফরাসি নারীবাদী দার্শনিক বই যেটি রচনা করেন ফরাসি বুদ্ধিজীবী সিমোন দ্য বোভোয়ার। এটি তার রচিত সেরা বইগুলোর মধ্যে একটি, যেথানে দেখানো হয়েছে ইতিহাস জুড়ে সমাজে নারীর অবস্থা।


title: ল্য দোজিয়েম সেক্স

text: সচারচর এ বইটিকে নারীবাদী দর্শনের মুখ্যকর্ম হিসেবে দেখা হয় এবং বিংশ শতকের শেষভাগে 'নারীবাদের দ্বিতীয় তরঙ্গের' শুরুটাও এই বইতে পাওয়া যায়। বোভোয়ার ৩৮ বছর বয়স থেকে বইটি লিখেছেন এবং গবেষণা করেছেন ১৪ মাস ধরে। তিনি এটিকে দুটি সংখ্যায় প্রকাশ করেন এবং কিছু অধ্যায় প্রথমে "লে তঁ মোদের্ন" (ফরাসি "Les Temps Modernes") নামক ফরাসি ম্যাগাজিনে প্রকাশিত হয়।


title: ল্য দোজিয়েম সেক্স

text: ফরাসি ভাষার মূল বইটি পৃথিবীর বিভিন্ন ভাষায় অনূদিত হয়েছে। বাংলাদেশের লেখক হুমায়ুন আজাদ বইটি "দ্বিতীয় লিঙ্গ" বাংলা ভাষায় অনুবাদ করেন যা ২০০১ খ্রিস্টাব্দে প্রকাশিত হয়।


title: ল্য দোজিয়েম সেক্স

text:
বইয়ের ভূমিকাংশে লেখিকা লিখেছেন:
[T]he whole of feminine history has been man-made. Just as in America there is no Negro problem, but rather a white problem; just as anti-Semitism is not a Jewish problem, it is our problem; so the woman problem has always been a man problem.এ থেকেই অনুমান করা যায় এই গ্রন্থটি রচনায় সিমোন দ্য বোভোয়ার কেন প্রাণিত হয়েছিলেন এবং কী ছিল তাঁর উদ্দেশ্যে। একজন নারীর দৃষ্টিকোণ থেকে পৃথিবীতে নারীর অবস্থান ও পরিণতিকে তিনি বিশ্লেষণ করতে চেয়েছেন।


title: ল্য দোজিয়েম সেক্স

text: বইয়ের ভূমিকাংশে লেখিকা আরো লিখেছেন: If her functioning as a female is not enough to define woman, if we decline also to explain her through “the eternal feminine,” and if nevertheless, we admit, provisionally, that women do exist, then we must face the question: what is a woman? . . . The fact that I ask it is in itself significant. A man would never get the notion of writing a book on the peculiar situation of the human male. But if I wish to define myself, I must first of all say, ”I am a woman”; on this truth must be based all further discussion. এ সভ্যতায় নারী বলে কারো অস্তিত্ব কি আছে? যদি থাকে তার স্বরূপ কী?-- এ সব প্রশ্নের উত্তর দেয়ার চেষ্টা করেছেন লেখিকা এ গ্রন্থে।


title: মূত্রনালীতে সংক্রমণ

text: ‘”মূত্রনালীতে সংক্রমণ”’ (‘”ইউটিআই”’) হল এক ধরনের ব্যাকটেরিয়াঘটিত সংক্রমণ  যার ফলে মূত্রনালি আংশিকভাবে ক্ষতিগ্রস্ত হয়। যখন এর ফলে মূত্রনালির নিম্নাংশ ক্ষতিগ্রস্ত হয়, তখন তাকে সাধারণ সিস্টাইটিস (মূত্রথলির সংক্রমণ) বলে আর যখন এর ফলে মূত্রনালির ঊর্ধ্বাংশ ক্ষতিগ্রস্ত হয়, তখন তাকে পায়েলোনেফ্রাইটিস (কিডনির সংক্রমণ) বলে। মূত্রনালির নিম্নাংশের সংক্রমণের ক্ষেত্রে যেসব উপসর্গ দেখা যায় তার অন্তর্গত হল প্রস্রাবে জ্বালাপোড়া এবং ঘন ঘন মূত্রত্যাগ করা বা পেচ্ছাপ পাওয়া, তবে যাদের পাইলোনেফ্রাইটিস হয় তাদের ক্ষেত্রে মূত্রনালির নিম্নাংশের ইউটিআই সংক্রমণের মত উপসর্গ ছাড়াও জ্বর এবং পেট ব্যথা দেখা যায়। বয়স্ক এবং খুব কম বয়সীদের ক্ষেত্রে উপসর্গগুলি অস্পষ্ট বা অনির্দিষ্ট ধরনের হতে পারে। এই উভয় ধরনের রোগের কারণ হল "Escherichia coli", অবশ্য অন্য ধরনের ব্যাকটেরিয়া, ভাইরাসসমূহ বা বিরল ক্ষেত্রে ছত্রাক এর কারণ হয়ে থাকতে পারে।


title: মূত্রনালীতে সংক্রমণ

text: মূত্রনালির সংক্রমণ পুরুষদের তুলনায় মহিলাদের ক্ষেত্রেই তুলনামূলকভাবে বেশি দেখা যায়, অর্ধেক সংখ্যক মহিলারা জীবনের কোন না কোন সময় অন্তত একবার সংক্রামিত হন। বার বার হবার ঘটনা প্রায়শই দেখা যায়। নারীদের শারীরিক গঠন, যৌনমিলন এবং বংশগত ধারা প্রভৃতি উপাদান হল ঝুঁকির কারণ। যদি কখনো পাইলোনেফ্রাইটিস হয়, তাহলে সাধারণত তার পরেই মূত্রথলিতে কোন সংক্রমণ হয় তবে কোন ব্যাক্টেরেমিয়াঘটিত সংক্রমণের ফলেও এটা হতে পারে। স্বাস্থ্যবতী যুবতী মহিলাদের ক্ষেত্রে রোগনির্ণয়ের কাজ শুধুমাত্র উপসর্গের উপরে নির্ভর করেই করা যেতে পারে। যাদের ক্ষেত্রে উপসর্গগুলি অনির্দিষ্ট ধরনের হয়, তাদের রোগনির্ণয় কঠিন হতে পারে কারণ কোনো সংক্রমণ না হলেও ব্যাকটেরিয়ার উপস্থিতি থাকতে পারে। জটিল ধরনের রোগের ক্ষেত্রে বা যদি চিকিত্সা ব্যর্থ হয়, তাহলে এক বার মূত্র কালচার করানো হলে সেটা কাজে লাগতে পারে। যাদের মাঝেমাঝেই সংক্রমণ হয়, প্রতিরোধমূলক ব্যবস্থা হিসাবে তারা কম মাত্রার অ্যান্টিবায়োটিক খেতে পারেন।


title: মূত্রনালীতে সংক্রমণ

text: জটিল নয় এমন ঘটনায়, মূত্রনালির সংক্রমণ সহজেই অল্প দিনের অ্যান্টিবায়োটিকের কোর্স খেলে নিরাময় করা যায়, যদিও এই ধরনের অবস্থার নিরাময় করার এই ধরনের অনেকগুলি অ্যান্টিবায়োটিকের ক্ষেত্রে অ্যান্টিবায়োটিক রেজিস্টান্স হবার ঘটনা বাড়ছে। জটিল ঘটনাগুলির ক্ষেত্রে, শিরার মধ্য দিয়ে দীর্ঘ দিন ধরে অ্যান্টিবায়োটিক কোর্স নিতে হতে পারে, আর যদি দু-তিন দিনের মধ্যে অবস্থার উন্নতি না হয়, তাহলে আবারও রোগ নির্ণয়ের জন্য অতিরিক্ত কিছু পরীক্ষা করানোর দরকার হতে পারে। মহিলাদের ক্ষেত্রে, মূত্রনালীর সংক্রমণ হল সবচেয়ে বেশি পরিচিত ব্যাকটেরিয়াঘটিত সংক্রমণ যেহেতু ১০% মহিলার বছরে একবার করে মূত্রনালির সংক্রমণ দেখা দেয়।


title: মূত্রনালীতে সংক্রমণ

text: মূত্রনালীর নিম্নাংশের সংক্রমণকে মূত্রথলির সংক্রমণও বলা হয়। সর্বাধিক পরিচিত উপসর্গগুলি হল burning with urination এবং ঘন ঘন পেচ্ছাপ করা (অথবা পেচ্ছাপ পাওয়া) অথচ vaginal discharge না হওয়া এবং উল্লেখযোগ্য মাত্রার ব্যথা। এই উপসর্গগুলি অল্প থেকে তীব্র মাত্রার হতে পারে এবং স্বাস্থ্যবতী মহিলাদের ক্ষেত্রে এটা গড়ে ছয়  দিন স্থায়ী থাকে। pubic bone–র উপরের দিকে বা lower back–এর নীচের দিকে কিছুটা ব্যথা থাকতে পারে। যেসব মানুষ মূত্রনালীর উপরাংশের সংক্রমণে বা pyelonephritis-এ ভুগছেন, তারা flank pain, fever, বা বমি বমি ভাব ও vomiting ছাড়াও মূত্রনালীর নিম্নাংশের সংক্রমণের চিরাচরিত উপসর্গগুলি দেখা যেতে পারে। বিরল ঘটনা হিসাবে রক্তের মতো পেচ্ছাপ বা দৃশ্যমান রকমের pyuria (পেচ্ছাপের সাথে পুঁজ) হতে পারে।


title: মূত্রনালীতে সংক্রমণ

text: কম বয়সী শিশুদের ক্ষেত্রে, মূত্রনালীর সংক্রমণ (ইউটিআই)-এর একমাত্র উপসর্গ হিসাবে জ্বর হতে পারে। আর কোন তুলনামূলক ভাবে স্পষ্ট লক্ষণ না থাকার কারণে, যখন দুই বছরের কম বয়সী মেয়েদের বা এক বছরের কম বয়সী ছেলেদের যাদের সুন্নত করা হয়নি, তাদের যদি জ্বর হয়, বহু ডাক্তারি সংগঠনের তরফ থেকে তাদের পেচ্ছাপ পরীক্ষা করানোর পরামর্শ দেওয়া হয়। শিশুরা খাওয়া-দাওয়া কমিয়ে দিতে, বমি করতে, বেশি সময় ধরে ঘুমোতে পারে, বা তাদের মধ্যে jaundice হবার লক্ষণ দেখা দিতে পারে। অপেক্ষাকৃত বড়ো শিশুদের নতুন করে নিয়ন্ত্রণহীনতা urinary incontinence (মূত্রথলির উপর নিয়ন্ত্রণ হারানো) দেখা দিতে পারে।


title: মূত্রনালীতে সংক্রমণ

text: মূত্রনালীর সংক্রমণের উপসর্গগুলি elderly-দের ক্ষেত্রে প্রায়ই দেখা যায় না। এর প্রকাশ অস্পষ্ট প্রকৃতির যেমন পেচ্ছাপ সংযত করতে না পারা, change in mental status, বা ক্লান্তিই একমাত্র উপসর্গ হিসাবে দেখা যেতে পারে। কেউ কেউ কোন স্বাস্থ্য পরিসেবাদানকারীর কাছে প্রাথমিক উপসর্গ হিসাবে sepsis নিয়ে উপস্থিত হন, যা কিনা এক ধরনের রক্তের মধ্যে সংক্রমণ হবার ঘটনা। রোগ নির্ণয় করা মুশকিল হতে পারে কারণ ঘটনা হল অনেক বয়স্ক ব্যক্তিদেরই আগে থেকেই পেচ্ছাপ সংযত না করতে পারার সমস্যা বা dementia থাকে।


title: মূত্রনালীতে সংক্রমণ

text: 80–85% ক্ষেত্রে মূত্রনালীর সংক্রমণের কারণ হল "E. coli", আর 5–10% ক্ষেত্রে "Staphylococcus saprophyticus" হল এর কারণ। বিরল ক্ষেত্রেই এর কারণ viral বা fungalঘটিত সংক্রমণ হতে পারে। অন্যান্য ব্যাকটেরিয়াঘটিত কারণগুলির মধ্যে আছে: "Klebsiella", "Proteus", "Pseudomonas", এবং "Enterobacter"। এগুলি সাধারণ ক্ষেত্রে দেখা যায় না এবং বিশেষ করে মূত্র নিঃসরণ ব্যবস্থার বা urinary catheterization-র অস্বাভাবিকতার সাথে সম্পর্কিত। "Staphylococcus aureus"-এর কারণে মূত্রনালীর সংক্রমণগুলি বিশেষ করে রক্তবাহিত সংক্রমণের গৌণ কারণ হিসাবে দেখা যায়।


title: মূত্রনালীতে সংক্রমণ

text: কমবয়সী যৌন-সক্রিয় মহিলাদের ক্ষেত্রে, যৌনক্রিয়াই 75–90% মূত্রথলির সংক্রমণের কারণ, যে ক্ষেত্রে যৌনক্রিয়া সংঘটনের হারের সাথে সংক্রমণের ঝুঁকি সম্পর্কিত হয়। “হনিমুন সিস্টাইটিস” পরিভাষাটি এই বিয়ের শুরুর দিকের ঘনঘন মূত্রনালীর সংক্রমণের ঘটনার ক্ষেত্রেই প্রযুক্ত হয়েছে। post-menopausal মহিলাদের ক্ষেত্রে, যৌনক্রিয়ার ঘটনা মূত্রনালীর সংক্রমণের ঝুঁকি বাড়ায় না। যৌনক্রিয়া সংঘটনের হার যেমনই থাকনা কেন, Spermicide এর ব্যবহার মূত্রনালীর সংক্রমণের হার বাড়িয়ে দেয়।


title: মূত্রনালীতে সংক্রমণ

text: মহিলাদের মূত্রনালীর সংক্রমণের ঝুঁকি পুরুষদের থেকে বেশি কারণ, মেয়েদের ক্ষেত্রে, urethra হল অনেকটা ছোটো এবং তুলনামূলকভাবে anus এর বেশি কাছাকাছি। যেহেতু কোন মহিলার ইস্ট্রোজেনের মাত্রা menopause–র সাথে সাথে কমতে থাকে, তার মূত্রনালীর সংক্রমণে ঝুঁকি বাড়তে থাকে কারণ প্রতিরক্ষাকারী vaginal flora হ্রাস পায়।


title: মূত্রনালীতে সংক্রমণ

text: Urinary catheterization মূত্রনালীর সংক্রমণের ঝুঁকি বাড়ায়। bacteriuria হবার ঝুঁকি (পেচ্ছাপে ব্যাকটেরিয়া থাকা) দিন প্রতি তিন থেকে ছয় শতাংশ এবং প্রফাইল্যাকটিক অ্যান্টিবায়োটিকগুলি সংক্রমণঘটিত উপসর্গগুলি কমানোর ক্ষেত্রে কার্যকর নয়। একমাত্র যখন নেহাতই দরকার তখনই, প্রবেশ করানোর জন্য aseptic technique ব্যবহার করে, এবং ক্যাথিটারের মধ্য দিয়ে অবাধ ও বদ্ধ ধরনের নিঃসরণের ব্যবস্থা বজায় রেখে ক্যাথিটার ব্যবহার করতে পারলে তার সাথে সংশ্লিষ্ট সংক্রমণের ঝুঁকিও কমানো যেতে পারে।


title: মূত্রনালীতে সংক্রমণ

text: বিভিন্ন পরিবারের মধ্যে মূত্রথলির সংক্রমণের প্রাকপ্রবণতা থেকে থাকতে পারে। অন্যান্য ঝুঁকির উপাদানগুলি হল diabetes, uncircumcised করানো, এবং large prostate থাকা। জটিলতা বাড়ানোর উপাদানগুলি বরং কিছুটা অস্পষ্ট ধরনের যার মধ্যে আছে বংশগত শারীরিক, কার্যকলাপঘটিত, বা বিপাকজনিত অস্বাভাবিকতার ধারা। কোন জটিল ধরনের মূত্রনালীর সংক্রমণ নিরাময় করা তুলনামূলক ভাবে বেশী কষ্টকর এবং সাধারণত তুলনামূলক ভাবে বেশী দ্রুত মূল্যায়ন, চিকিৎসা এবং চিকিৎসা পরবর্তী কার্যকলাপ করা দরকার হয়। বাচ্চাদের ক্ষেত্রে মূত্রনালীর সংক্রমণের ঘটনাগুলি vesicoureteral reflux (bladder থেকে ureter গুলিতে বা kidney গুলিতে urine এর সঞ্চালনজনিত তলপেটের গতিশীলতা) এবং constipation-র সাথে সম্পর্কিত বিষয়।


title: মূত্রনালীতে সংক্রমণ

text: যাদের spinal cord injury আছে তাদের মূত্রনালীর সংক্রমণের ঝুঁকি বেশী অংশত দীর্ঘস্থায়ী ভাবে ক্যাথিটার ব্যবহার করা, এবং অংশত voiding সংক্রান্ত কার্যকলাপের গোলমালের কারণে। এই অঞ্চলের মানুষের ক্ষেত্রে এটাই হল সংক্রমণ হবার সবচেয়ে প্রধান কারণ, পাশাপাশি মানুষের হাসপাতালে ভর্তি হবারও এটাই সবচেয়ে প্রধান কারণ। তাছাড়া, এখানকার মানুষের ক্ষেত্রে cranberry juice এর ব্যবহার বা ক্র্যানবেরির পরিবর্ত কিছুর ব্যবহার রোগের প্রতিরোধ এবং চিকিৎসার কাজে কার্যকর নয় বলে মনে হচ্ছে।


title: মূত্রনালীতে সংক্রমণ

text: যে bacteria মূত্রনালীর সংক্রমণ ঘটায় সেটা বিশেষত মূত্রথলিতে প্রবেশ করে মূত্রনালীর মধ্য দিয়ে। যদিও, রক্ত বা lymph এর মধ্য দিয়েও এটা দেখা দিতে পারে। এমন মনে করা হয় যে ব্যাকটেরিয়া মূত্রনালীতে বাহিত হয় অন্ত্রের মধ্য দিয়ে, তাই মেয়েদের ক্ষেত্রে তাদের শারীরিক গঠনের জন্য সংক্রমণের ঝুঁকি বেশী হয়। মূত্রথলিতে প্রবেশ করার পরে "E. Coli"গুলি মূত্রথলির দেওয়ালে আক্রমণ করতে সক্ষম হয় এবং একটা biofilm গঠন করে যা কিনা শরীরের রোগপ্রতিরোধ জনিত প্রতিক্রিয়াকে প্রতিরোধ করে।


title: মূত্রনালীতে সংক্রমণ

text: বেশ কিছু সংখ্যক বিধান মূত্রনালীর সংক্রমণকে প্রভাবিত করতে পারে কিনা সেই বিষয়ে সুনিশ্চিত হওয়া যায়নি যার মধ্যে আছে: birth control pills বা condoms ব্যবহার করা, সঙ্গমের ঠিক পরেই পেচ্ছাপ করা, ব্যবহৃত অন্তর্বাসের ধরন, পেচ্ছাপ বা defecating করার পরের ব্যক্তিগত পরিচ্ছন্নতার পদ্ধতিসমূহ, বা কোন ব্যক্তি বিশেষ কোনো ধরনের স্নান করা বা শাওয়ার ব্যবহার করেন কিনা। একই ভাবে, পেচ্ছাপ চেপে রাখা, tampon-র ব্যবহার, এবং ডুশ দেওয়ার ফলাফল বিষয়েও প্রামাণ্য তথ্যের অভাব আছে।


title: মূত্রনালীতে সংক্রমণ

text: যাদের ঘনঘন মূত্রনালীর সংক্রমণ হয় তেমন যারা গর্ভনিরোধক হিসাবে শুক্রাণুনাশক বা কোন ডায়াফ্রাম ব্যবহার করেন, তাদের পরামর্শ দেওয়া হয় যেন বিকল্প ব্যবস্থাসমূহ অবলম্বন করেন। Cranberry (রস বা ক্যাপসুলগুলি) যাদের ঘনঘন সংক্রমণের ঘটনা হয় তাদের সমস্যা কমিয়ে দিতে পারে, কিন্তু দীর্ঘমেয়াদী ব্যবহারের পরে জীবাণুদের সহ্যশক্তি বেড়ে যাওয়াটা একটা সমস্যা যার সাথে পৌষ্টিক তন্ত্রের গোলমালের ঘটনা হতেও 30%–র বেশি ক্ষেত্রেই দেখা যায়। দেনে একবার করে ব্যবহার করার চেয়ে দিনে দুই বার ব্যবহার করা হলে অপেক্ষাকৃত ফলপ্রসূ হতে পারে। 2011 পর্যন্ত যা জানা যায়, যোনির ভেতরে probiotics ব্যবহারের উপকারী ফলাফল আছে কিনা সেটা জানার জন্য আরও বেশি অধ্যয়ন করা দরকার হবে। spermicide ছাড়া কনডোমের ব্যবহার বা জন্ম নিয়ন্ত্রণের বটিকা খাওয়ার ফলে জটিল নয় এমন মূত্রনালীর সংক্রমণের ঝুঁকি বাড়ায় না।


title: মূত্রনালীতে সংক্রমণ

text: যাদের বার বার সংক্রমণ হয়, তাদের ক্ষেত্রে একবার দীর্ঘস্থায়ী দৈনিক অ্যান্টিবায়োটিকের কোর্স করে নেওয়াটা কার্যকর। প্রায়শ ব্যবহৃত ওষুধগুলির মধ্যে আছে nitrofurantoin এবং trimethoprim/sulfamethoxazole। Methenamine হল এমন আরেকটা এজেন্ট যাকে প্রায়ই এই কারণে ব্যবহার করা হয় কারণ মূত্রথলিতে যেখানে অম্লতা কম, সেখানে এটা formaldehyde উৎপাদন করে যার বিরুদ্ধে প্রতিরোধ ক্ষমতা গড়ে উঠতে পারে না। যেসব ক্ষেত্রে সংক্রমণ হবার ঘটনা সঙ্গমের সাথে সম্পর্কিত, সে ক্ষেত্রে সঙ্গমের পরে অ্যান্টিবায়োটিক খেয়ে নেওয়া হলে সেটা কার্যকর হতে পারে। রজোনিবৃত্ত মহিলাদের ক্ষেত্রে, যোনির topical দিকে estrogen দেওয়া হলে সেটা বার বার সংক্রমণ হওয়া কমাতে পারে বলে দেখা গিয়েছে। ত্বকের উপরিতলে ক্রিম লাগানোর বদলে, pessaries-র মাধ্যমে অল্প মাত্রার অ্যান্টিবায়োটিক হিসাবে যোনিপথে ইস্ট্রোজেন দিলে সেটা কার্যকর হয়নি। 2011 সাল নাগাদ যেমন জানা যাচ্ছে বেশ কিছু vaccine তৈরি করা হচ্ছে।


title: মূত্রনালীতে সংক্রমণ

text: অ্যান্টিবায়োটিকগুলো যে বাচ্চাদের মূত্রনালীর সংক্রমণ কমাতে পারে এমন ধারণার সপক্ষে প্রমাণ খুব দুর্বল। অবশ্য বার বার মূত্রনালীর সংক্রমণের ফলে কিডনির সমস্যা ঘটানোর সম্ভাবনা বিরল যদি না ভিতরে ভিতরে কিডনির অন্য কোন গোলমাল থেকে থাকে, যার ফলে এক শতাংশের তিন ভাগের এক ভাগের কম (0.33%) প্রাপ্তবয়স্ক রোগীদের chronic kidney disease হতে পারে।


title: মূত্রনালীতে সংক্রমণ

text: সাধারণ ঘটনাগুলির ক্ষেত্রে, রোগনির্ণয় ও চিকিৎসা কেবলমাত্র উপসর্গগুলির উপর নির্ভর করে ল্যাবরেটরিতে পরীক্ষা করে সুনিশ্চিত না হয়েই করা যেতে পারে। কোন জটিল বা সন্দেহজনক ক্ষেত্রে, রোগনির্ণয় সুনিশ্চিত করতে urinalysis করানো দরকার যেন urinary nitriteসমূহ, white blood cells (লিউকোসাইটসমূহ), বা leukocyte esterase আছে কিনা সেটা নিশ্চিত হওয়া যায়। আরেকটি পরীক্ষা, urine microscopy, করালে red blood cells, শ্বেতরক্ত কণিকা, বা ব্যাকটেরিয়ার উপস্থিতি বিষয়ে নিশ্চিত হওয়া যায়। পেচ্ছাপের culture করানো হলে যদি তাতে ব্যাকটেরিয়ার কলোনির সংখ্যা প্রতি mL-এ সাধারণ মূত্রনালীর জীবাণু 10 colony-forming unit এর সমান বা তার বেশি দেখায়, সেটাকে ইতিবাচক ভাবে উপস্থিতি আছে বলে ধরে নেওয়া হবে। অ্যান্টিবায়োটিকের সংবেদনশীলতা পরীক্ষা করার জন্যও এই কালচার করা যেতে পারে, যা কিনা সঠিক অ্যান্টিবায়োটিক নির্বাচন করে চিকিৎসা করার ব্যাপারে বেশ কার্যকর। অবশ্য, যেসব মহিলাদের কালচারের ফল নেতিবাচক হয়, তাদের ক্ষেত্রেও অ্যান্টিবায়োটিক দিয়ে চিকিৎসা করানো হলে অবস্থার উন্নতি হতে পারে। যেহেতু উপসর্গগুলি অস্পষ্ট ধরনের হতে পারে এবং বিশ্বাসযোগ্য ভাবে মূত্রনালীর সংক্রমণের পরীক্ষা না করানো হলে বয়স্কদের ক্ষেত্রে রোগনির্ণয় করা কষ্টকর হতে পারে।


title: মূত্রনালীতে সংক্রমণ

text: মূত্রনালীর সংক্রমণ বলতে কেবলমাত্র মূত্রনালীর নিম্নাংশের কথা বোঝানো হতে পারে, সে ক্ষেত্রে এটাকে মূত্রথলির সংক্রমণ বলা হয়। এর বদলে, মূত্রনালীর উপরাংশের সংক্রমণও হতে পারে, সে ক্ষেত্রে একে পাইলোনেফ্রাইটিস বলা হয়। যদি পেচ্ছাপের সাথে উল্লেখযোগ্য মাত্রায় ব্যাকটেরিয়া থাকে কিন্তু কোন উপসর্গ না থাকে, তাহলে সেই অবস্থাকে অ্যাসিম্পটোম্যাটিক (উপসর্গবিহীন) ব্যাকটেরিউরিয়া বলা হয়। যদি কোন মূত্রনালীর সংক্রমণের ক্ষেত্রে নালীর উপরাংশ প্রভাবিত হয়ে থাকে, এবং ব্যক্তিটির diabetes mellitus থেকে থাকে, গর্ভবতী হয়ে থাকেন, তিনি যদি পুরুষ হন, বা immunocompromised হয়ে থাকেন, তাহলে তাকে জটিল সংক্রমণ বলা হয়। এর বদলে যদি কোন মহিলা স্বাস্থ্যবতী এবং premenopausal অবস্থায় থেকে থাকেন, তাহলে তাকে সরল ধরনের সংক্রমণ বলা হয়। শিশুদের ক্ষেত্রে, যখন কোন মূত্রনালীর সংক্রমণের সাথে সাথে জ্বর হয়, তখন ধরা হয় যে সংক্রমণটা মূত্রনালীর সংক্রমণ মূত্রনালীর উপরাংশে হয়েছে।


title: মূত্রনালীতে সংক্রমণ

text: শিশুদের ক্ষেত্রে, কোন মূত্রনালীর সংক্রমণের রোগনির্ণয় করতে হলে, একবার পেচ্ছাপের কালচার ইতিবাচক হওয়া প্রয়োজন। কোন ধরনের পদ্ধতিতে নমুনা সংগ্রহ করা হচ্ছে তার উপর নির্ভর করে মাঝে মাঝেই দূষণ ছড়ানোর সমস্যা একটা চ্যালেঞ্জ হিসাবে দেখা দেয়, তাই 10 CFU/mL কে ক্রান্তীয় সীমা ধরে নিয়ে “পরিষ্কার নমুনা” মধ্যবর্তী ধারা প্রবাহ থেকে সংগ্রহ করা হয়, 10 CFU/mL কে ক্রান্তীয় সীমা ধরে নিয়ে তার থেকে ক্যাথিটার থেকে পাওয়া নমুনা সংগ্রহ করা হয়, এবং 10 CFU/mL কে ক্রান্তীয় সীমা ধরে নিয়ে suprapubic aspirationসমূহ (এমন এক নমুনা যা কিনা সরাসরি মূত্রথলি থেকে কোন সূচের সাহায্যে) সংগ্রহ করা হয়। World Health Organization এর তরফ থেকে নমুনা সংগ্রহের জন্য “ইউরিন ব্যাগ” ব্যবহার করাকে নিরুৎসাহিত করা হয় কারণ কালচার করার সময় দূষণ ছড়ানর হাত খুব বেশি হয়, এবং যাদের যথাযথ ভাবে টয়লেট ব্যবহার করার প্রশিক্ষণ নেই, তাদের ক্ষেত্রেও ক্যাথিটার ব্যবহার করার বিকল্পই শ্রেয় মনে করা হয়। কোন কোন সংস্থা যেমন, American Academy of Pediatrics সুপারিশ করে যেন যেসব শিশুর দুই বছরের কম বয়সে মূত্রনালীর সংক্রমণ হয়েছে তাদের ক্ষেত্রে যেন renal ultrasound এবং voiding cystourethrogram (পেচ্ছাপ করার সময় তাদের মূত্রনালী ও মূত্রথলি এক্স-রে দিয়ে সরাসরি দেখে বিচার করে) ব্যবহার করা হয়। অবশ্য, যেহেতু সমস্যা যদি ধরা পড়ে সেক্ষেত্রে কোন কার্যকর চিকিৎসার পদ্ধতির অভাব আছে, তাই অন্যান্যরা যেমন, National Institute for Clinical Excellence সুপারিশ করে যেন যেসব শিশুর বয়স ছয় মাসের কম বা যাদের ক্ষেত্রে অস্বাভাবিক ধরনের কিছু পাওয়া গেছে, কেবল তাদের ক্ষেত্রেই নিয়মিত চিত্রগ্রহণ করা হয়।


title: মূত্রনালীতে সংক্রমণ

text: মহিলাদের যাদের cervicitis (cervix ফুলে যাওয়া) বা vaginitis (vagina ফুলে যাওয়া)-র সমস্যা হয় এবং কমবয়সী পুরুষদের যাদের মূত্রনালীর সংক্রমণের উপসর্গগুলি দেখা যায়, সেটা কোন "Chlamydia trachomatis" বা "Neisseria gonorrheae"–র কারণে সংক্রমণ হওয়ার জন্যই হতে পারে। ভ্যাজিনাইটিস কোন yeast infection–র কারণেও হতে পারে। Interstitial cystitis (মূত্রথলিতে দীর্ঘ দিনের ব্যথা) হয়েছে বলে তাদের ক্ষেত্রেই ধারণা করা যেতে পারে যারা বহুবার মূত্রনালীর সংক্রমণ হবার অভিজ্ঞতার কথা বলেন কিন্তু যাদের পেচ্ছাপের কালচার করলে নেতিবাচক ফল পাওয়া যায় এবং অ্যান্টিবায়োটিক দিলেও অবস্থার উন্নতি হয় না। Prostatitis (prostate ফুলে যাওয়া)-র কথাও তুলনামূলক রোগনির্ণয়ের সময় বিবেচনা করা যেতে পারে।


title: মূত্রনালীতে সংক্রমণ

text: চিকিৎসা করার প্রধান উপাদান হল antibioticসমূহ। কখনো কখনো প্রথম কিছু দিনের জন্য অ্যান্টিবায়োটিকের সাথে Phenazopyridine দেবার কথা সুপারিশ করা হয় জ্বালা করা এবং মূত্রথলির সংক্রমণের ক্ষেত্রে জরুরিকালীন অবস্থার জন্য। অবশ্য, এর ব্যবহারের সাথে সংশ্লিষ্ট বিপদের সম্ভাবনার কথা মাথায় রেখে এমন সুপারিশ রুটিনমাফিক ভাবে করে যাওয়া হয় না, বিশেষত এতে methemoglobinemia (রক্তে স্বাভাবিকের চেয়ে বেশি মাত্রায় methemoglobin থেকে যাওয়া) হবার ঝুঁকি বেড়ে যায়। জ্বর হলে Acetaminophen (প্যারাসিটামল) ব্যবহার করা যেতে পারে।


title: মূত্রনালীতে সংক্রমণ

text: যেসব মহিলাদের বার বার সরল ধরনের মূত্রনালীর সংক্রমণ হয়, প্রাথমিক চিকিৎসা বিফল হল, তারা উপসর্গ দেখা দিলেই নিজেই নিজের চিকিৎসা করলেও উপকার পেতে পারেন কেবলমাত্র যদি চিকিৎসা পরবর্তী নির্দেশিকা মেনে চলা হয়। ফোন করে কোন ফার্মাসিস্টকে অ্যান্টিবায়োটিক দেবার সুপারিশ করা যেতে পারে।


title: মূত্রনালীতে সংক্রমণ

text: সরল ধরনের সংক্রমণের ঘটনাগুলিতে কেবলমাত্র উপসর্গের উপর ভিত্তি করেই রোগনির্ণয় এবং চিকিৎসা করা যায়। যদি সব কিছু সমানভাবে কার্যকর থাকে, গিলে খাবার মতো অ্যান্টিবায়োটিকসমূহ যেমন, trimethoprim/sulfamethoxazole (টিএমপি/এসএমএক্স),cephalosporinসমূহ, nitrofurantoin, বা কোন fluoroquinolone খেলে উল্লেখযোগ্য রকম সময়ে সেরে উঠতে পারে। সাধারণত ট্রাইমিথোপ্রিম, টিএমপি/এসএমএক্স, বা কোন ফ্লোরোকুইনোলোন দিয়ে তিন দিন ঘরে চিকিৎসা করলে সেটাই যথেষ্ট হয়, অপর দিকে নাইট্রোফুরানটোইন দিলে 5–7 দিন লাগে। চিকিৎসা করালে, 36 ঘণ্টার মধ্যেই উপসর্গগুলি ভালো হতে থাকবে। চিকিৎসা না করালেও প্রায় 50% মানুষ অল্প কয়েক দিন বা সপ্তাহের মধ্যেই সেরে ওঠেন। Infectious Diseases Society of America প্রথম চিকিৎসা করার ক্ষেত্রে ফ্লোরোকুইনোলোন দেবার সুপারিশ করেন না কারণ এই শ্রেণীর ওষুধের ক্ষেত্রে resistance গড়ে ওঠার বিপদ থাকে। এই সতর্কতা নেবার পরেও, এই সমস্ত ওষুধের ক্ষেত্রেই এদের ব্যাপক ব্যবহারের ফলে জীবাণুগুলির কিছুটা প্রতিরোধ ক্ষমতা গড়ে উঠেছে। কোন কোন দেশে একা Trimethoprim-কেই টিএমপি/এসএমএক্স বলে মনে করা হয়। সাধারণ মূত্রনালীর সংক্রমণের ক্ষেত্রে, বাচ্চারা প্রায়ই একবার তিন দিনের অ্যান্টিবায়োটিক কোর্স করলে চিকিৎসায় সাড়া পাওয়া যায়।


title: মূত্রনালীতে সংক্রমণ

text: সাধারণ মূত্রথলির সংক্রমণের তুলনায় পাইলোনেফ্রাইটিসের চিকিৎসা বেশি জরুরিভিত্তিতে হয় গিলে খাবার মতো কোন অ্যান্টিবায়োটিকের অপেক্ষাকৃত দীর্ঘস্থায়ী কোর্স দিয়ে করা হয় বা intravenous অ্যান্টিবায়োটিকগুলি দেওয়া হয়। যেসব স্থানে জীবাণুদের ওষুধের প্রতি প্রতিরোধ ক্ষমতা গড়ে ওঠার হার 10% এর কম সেখানে বিশেষ করে সাত দিনের ফ্লুয়োরোকুইনোলোন ciprofloxacin খাওয়ানো হয়। যদি স্থানীয় জীবাণুদের ওষুধের প্রতি প্রতিরোধ ক্ষমতা গড়ে ওঠার হার 10% এর বেশি হয়, সেক্ষেত্রে প্রায়ই একবার শিরার মধ্য দিয়ে ceftriaxone দেবার সুপারিশ করা হয়। যাদের ক্ষেত্রে আরও তীব্র উপসর্গসমূহ দেখা দেয়, চলতি অ্যান্টিবায়োটিকের জন্য হাসপাতালে ভর্তি হওয়ার দরকার হতে পারে। যদি দুই বা তিন দিন চিকিৎসা করার পরেও উপসর্গগুলির ক্ষেত্রে উন্নতির লক্ষণ দেখা না যায় তাহলে কোন kidney stone এর কারণে urinary obstruction এর মতো জটিলতা দেখা দেবার সম্ভাবনার কথা বিবেচনা করা যেতে পারে।


title: মূত্রনালীতে সংক্রমণ

text: মহিলাদের ক্ষেত্রে সবচেয়ে ঘনঘন ব্যাকটেরিয়া ঘটিত সংক্রমণ ঘটনা ঘটে মূত্রনালীর সংক্রমণের জন্যই। এগুলি সবচেয়ে ঘনঘন ঘটে 16 থেকে 35 বছর বয়সে, যার মধ্যে 10% মহিলারা প্রতি বছরেই আক্রান্ত হন এবং 60% মহিলারা জীবনের কোন না কোন সময় অন্তত একবার আক্রান্ত হন। ঘুরে ঘুরে সংক্রমণ হওয়াটা সাধারণ ঘটনা, যার মধ্যে প্রায় অর্ধেক সংখ্যক মানুষেরই এক বছরের মধ্যেই দ্বিতীয়বার আক্রান্ত হন। মহিলাদের ক্ষেত্রে পুরুষদের তুলনায় চার গুণ বেশি ঘনঘন মূত্রনালীর সংক্রমণের ঘটনা হয়। পাইলোনেফ্রাইটিস তুলনামূলক ভাবে 20–30 গুণ কম ঘনঘন হয়। hospital acquired infections হবার এগুলি হল সবচেয়ে সাধারণ কারণ যা গণনা করলে প্রায় 40%–এ এসে দাঁড়ায়। উপসর্গ না দেখা যাবার ধরনের পেচ্ছাপে ব্যাকটেরিয়া থাকার মতো ঘটনার হার মহিলাদের বয়স বাড়ার সাথে সাথে সন্তান ধারণের মতো বয়সী মহিলাদের ক্ষেত্রে দুই থেকে সাত শতাংশ থেকে শুরু করে সেবা করার জন্য হোম-এ থাকা বয়স্ক মহিলাদের ক্ষেত্রে 50% পর্যন্ত হয়। উপসর্গ না দেখা যাবার ধরনের পেচ্ছাপে ব্যাকটেরিয়া থাকার মতো ঘটনার হার পুরুষদের ক্ষেত্রে যাদের বয়স 75 এর বেশি তাদের 7-10% হয়।


title: মূত্রনালীতে সংক্রমণ

text: 10% মানুষ ছোটো বেলায় মূত্রনালীর সংক্রমণ দ্বারা আক্রান্ত হতে পারেন। তিন মাসের কম বয়সী পুরুষ শিশুদের যাদের সুন্নত করানো হয়নি, তাদের মূত্রনালীর সংক্রমণ খুবই পরিচিত ঘটনা, যার পরেই আছে এক বছরের কম বয়সী মেয়েদের সংক্রমণ ঘটনা। অবশ্য আনুমানিক হিসাবে বাচ্চাদের মধ্যে বার বার সংক্রমণের প্রবণতার ব্যাপক মাত্রায় হেরফের হতে দেখা যায়। এক দল বাচ্চাদের যাদের জ্বর হয়েছিল, যাদের বয়স সদ্যোজাত থেকে দুই বছরের মধ্যে, তাদের দুই থেকে 20%-দের মধ্যে মূত্রনালীর সংক্রমণ হয়েছিল বলে রোগ নির্ণীত হয়েছে।


title: মূত্রনালীতে সংক্রমণ

text: ইউনাইটেড স্টেটস্-এ প্রতি বছরে মূত্রনালীর সংক্রমণের হিসাব হল প্রায় সত্তর লক্ষ বার ডাক্তারের অফিসে দেখা করা, দশ লক্ষ বা জরুরিকালীন পরিষেবা দানের বিভাগে দেখা করা, এবং এক লক্ষ বার হাসপাতালে ভর্তি হওয়ার ঘটনা। এই সব সংক্রমণ নিরাময়ের খরচ, কাজে যেতে না পারার জন্য সময়ের অপব্যয় এবং ডাক্তারি পরিসেবা পাবার খরচের দিক থেকে বেশ উল্লেখযোগ্য। ইউনাইটেড স্টেটস্-এ চিকিৎসা করানোর প্রত্যক্ষ খরচ প্রতি বছরে 1.6 হাজার কোটি  মার্কিন ডলার বলে আনুমানিক হিসাব করা হয়।


title: মূত্রনালীতে সংক্রমণ

text: প্রাচীন কাল থেকেই মূত্রনালীর সংক্রমণের কথা বর্ণিত হয়েছে যার প্রথম লিপিবদ্ধ বর্ণনা 1550 খ্রিস্টপূর্বাব্দে লেখা Ebers Papyrus-এ পাওয়া যায়। একে মিশরীয়রা বর্ণনা করেছেন “মূত্রথলি থেকে চতুর্থ তাপ পাঠানো” বলে। এর কার্যকর চিকিৎসা 1930 এর দিকে অ্যান্টিবায়োটিকের বিকাশ ও প্রাপ্যতা সম্ভব হবার আগে দেখা যায়নি, যার আগে পর্যন্ত ভেষজ চিকিৎসা, bloodletting এবং বিশ্রাম নেবার পরামর্শ দেওয়া হত।


title: মূত্রনালীতে সংক্রমণ

text: মূত্রনালীর সংক্রমণসমূহ pregnancy–র সময় আরও চিন্তার বিষয় হয়ে ওঠে কারণ তার ফলে কিডনিতে সংক্রমণের সম্ভাবনা দেখা যায়। গর্ভাবস্থা থাকাকালীন, উচ্চ মাত্রায় থাকার ফলে ইউরেটারগুলির এবং মূত্রথলির মাংসপেশির আস্তরণ কমে যাবার ঝুঁকি দেখা যায়, যার রিফ্লাক্স বা ভাঁটা হবার পরিণতির দিকে যেতে পারে, যেটা হলে পেচ্ছাপ পেছনের দিকে গিয়ে মূত্রনালী দিয়ে কিডনিগুলোর দিকে প্রবাহিত হয়। এক দিকে যেমন গর্ভবতী মহিলাদের উপসর্গবিহীন ব্যাকটেরিউরিয়া হবার কোন ক্রমবর্ধমান ঝুঁকি থাকে না, তেমনি যদি ব্যাকটেরিউরিয়া উপস্থিত থাকতে দেখা যায় তাহলে 25-40% ক্ষেত্রে তাদের কিডনিতে সংক্রমণ হবার ঝুঁকি থাকে। তাই, যদি পরীক্ষা করালে সংক্রমণের চিহ্ন দেখা যায়—এমনকি যদি উপসর্গ না দেখা গেলেও—চিকিৎসা শুরু করানোর সুপারিশ করা হয়।বিশেষত Cephalexin বা nitrofurantoin ব্যবহার করা হয় কারণ তারা সাধারণত গর্ভাবস্থায় নিরাপদ বলে মনে করা হয়। গর্ভাবস্থায় কোন কিডনির সংক্রমণ হলে তার ফলে premature birth বা pre-eclampsia (high blood pressure হবার অবস্থা এবং গর্ভাবস্থায় কিডনির গোলমালের পরিণতিতে seizures হতে পারে।)।


title: অর্শরোগ

text:
অর্শ্বরোগ (, মার্কিন ইংরেজিতে Hemorrhoids, "হেমোরয়েডস") , হল পায়ূ পথে বিদ্যমান অঙ্গ রক্তনালী যা মল নিয়ন্ত্রণে সহায়তা করে। ফোলা বা প্রদাহ থেকে এগুলো রোগ সংক্রান্ত বিষয় বা পাইলস-এ পরিণত হয়। শারীরবৃত্তীয় পর্যায়ে এগুলো ধমনী-শিরা পথ এবং যোজক কলা দ্বারা গঠিত কুশনের ন্যায় কাজ করে।
অস্বাভাবিক হেমোরয়েডস এর উপসর্গ এর ধরনের ওপর নির্ভরশীল। সাধারণত অভ্যন্তরীণ হেমোরয়েডস এর ক্ষেত্রে মলদ্বারে রক্তপাত লক্ষ করা যায় যা বেদনাবিহীন, আর বাহ্যিক হেমোরয়েডস হলে কয়েকটি উপসর্গ দেখা দিতে বা থ্রমবোজড (রক্তনালীতে গঠিত) হলে তা মলদ্বার অঞ্চলে লক্ষণীয় মাত্রায় ব্যথা ও স্ফীতির কারণ হতে পারে। অনেক লোক পায়ূ-মলদ্বার অঞ্চলের চারদিকে যে কোনো উপসর্গ দেখা দিলেই তা “হেমোরয়েডস” ভেবে ভুল করে, যেগুলোকে উপসর্গের মারত্মক কারণ হিসাবে উপেক্ষা করা উচিত। হেমোরয়েডস এর প্রকৃত কারণ অজানা থাকলেও পেটের ভিতরে চাপ বৃদ্ধির নানা কারণ, বিশেষ করে কোষ্ঠকাঠিন্য এর পিছনে ভূমিকা রাখে বলে ধারণা করা হয়।
প্রাথমিকভাবে রোগের হালকা থেকে মাঝারি পর্যায়ে চিকিৎসা হিসাবে রয়েছে আঁশ গ্রহণ, জলযোজন বজায় রাখতে মুখ দিয়ে তরল গ্রহণ, ব্যথা কমাতে এনএসএআইডি (স্টেরয়েড বহির্ভূত প্রদাহ নাশক ওষুধ) এবং বিশ্রাম। উপসর্গ গুরুতর হলে বা তা থেকে সুরক্ষার জন্য প্রয়োজনীয় ব্যবস্থা গ্রহণ সত্ত্বেও উন্নতি না হলে ছোটোখাটো কয়েকটি পদ্ধতি অবলম্বন করা যেতে পারে। এসব পদ্ধতি অবলম্বনের পর কারো উন্নতি না হলে তাদের জন্য রয়েছে শল্যচিকিৎসা। জনসংখ্যার অর্ধেকই জীবনের কোনো পর্যায়ে হেমোরয়েডস সংক্রান্ত সমস্যায় ভুগতে পারে। চিকিৎসায় সচরাচর ভালো ফল হয়।


title: অর্শরোগ

text: অভ্যন্তরীণ ও বাহ্যিক হেমোরয়েডস আলাদাভাবে দেখা দিতে পারে; তবে অনেকের মধ্যে এই দু’টির সমন্বয় দেখা যায়। রক্তাল্পতা দেখা দেওয়ার মত এতটা রক্তপাত তেমন একটা দেখা যায় না, এবং জীবনের জন্য হুমকি হতে পারে এতটা রক্তপাত আরো বিরল। সমস্যা দেখা দিলে অনেক লোকই বিব্রত বোধ করে এবং কেবল রোগের যথেষ্ট বিস্তারের পরই চিকিৎসা সেবা গ্রহণ করে।


title: অর্শরোগ

text: থ্রমবোজড না হলে, বাহ্যিক হেমোরয়েডস কিছু সমস্যা সৃষ্টি করতে পারে। তবে, থ্রমবোজড বা রক্তনালীতে গঠিত হলে হেমোরয়েডস অত্যন্ত বেদনাদায়ক হতে পারে। তবে ২ – ৩ দিনেই এই ব্যথা সেরে যায়। তা সত্ত্বেও স্ফীতির অবসান হতে কয়েক সপ্তাহ লেগে যেতে পারে। সুস্থতার পরও স্কিন ট্যাগ থেকে যেতে পারে। হেমোরয়েডস বড় আকারের ও অস্বাস্থ্যকর হলে চারদিকের ত্বকে অস্বস্তি ও মলদ্বারের চারপাশে চুলকানি হতে পারে।


title: অর্শরোগ

text: অভ্যন্তরীণ হেমোরয়েডস হলে সচরাচর অন্ত্রের আন্দোলনের আগে বা পরে বেদনাহীন, উজ্জ্বল লাল রেকটাল ব্লিডিং (মলদ্বারে রক্তপাত) হতে পারে। মল রক্ত দ্বারা আবৃত থাকতে পারে, যে অবস্থাকে হেমাটোকেজিয়া বলে। এক্ষেত্রে টয়লেট পেপারে রক্ত দেখা যেতে পারে বা টয়লেটেও রক্তের ফোঁটা ঝরতে পারে। মলের রঙ সচরাচর স্বাভাবিক হয়। অন্যান্য উপসর্গের মধ্যে রয়েছে শ্লৈষ্মিক স্রাব, মলদ্বারের চারদিকের অংশ পায়ুপথে বেরিয়ে আসা, চুলকানি, ও ফেসাল ইনকনটিনেন্স (পায়ুপথে গ্যাস বা মল নির্গমনের ক্ষেত্রে নিয়ন্ত্রণহীনতা)। কেবল থ্রমবোজড বা রক্তনালীতে গঠিত হলে বা কলাবিনষ্টির ক্ষেত্রেই অভ্যন্তরীণ হেমোরয়েডস বেদনাদায়ক হতে পারে।


title: অর্শরোগ

text: লাক্ষণিক হেমোরয়েডস এর কারণ জানা যায় নাই। এর পিছনে যেসব কারণ দায়ী বলে ধারণা করা হয় তার মধ্যে রয়েছে: অন্ত্রের সমস্যা (কোষ্ঠকাঠিন্য বা ডায়রিয়া), ব্যায়াম ও পুষ্টি উপাদানে ঘাটতি (স্বল্প-আঁশ সমৃদ্ধ খাবার), পেটের ভিতরে চাপ বৃদ্ধি (দীর্ঘায়িত চাপ), অ্যাসিটিস (পেটের গহ্বরে জমা নিঃসৃত তরল), পেটের ভিতরে বস্তু বা গর্ভাবস্থা), জন্মগত, হেমোরয়েড শিরায় কপাটিকার অনুপস্থিতি ও বার্ধক্য। অন্যান্য যেসব কারণ ঝুঁকি বৃদ্ধি করে বলে ধারণা করা হয় সেগুলোর মধ্যে রয়েছে স্থূলতা, দীর্ঘসময় বসে থাকা, দীর্ঘস্থায়ী কাশি এবং বস্তিদেশের কার্যক্রম বন্ধ। তবে এসব কারণের স্বপক্ষে সামান্য প্রমাণই পাওয়া যায়।


title: অর্শরোগ

text: গর্ভাবস্থায়, তলপেটের ওপর ভ্রূণ এর চাপ ও হরমোনের পরিবর্তনের ফলে হেমোরয়েড রক্তনালী বর্ধিত হয়। প্রসবের কারণেও পেটের ভিতরে চাপ বৃদ্ধি পায়। প্রসবের পর সচরাচর উপসর্গ আর থাকে না বিধায় গর্ভবতী মহিলাদের শল্যচিকিৎসা লাগে না বললেই চলে।


title: অর্শরোগ

text: হেমোরয়েড কুশন হল স্বাভাবিক মানব শরীরের অংশ ও তাতে অস্বাভাবিক পরিবর্তন দেখা দিলেই কেবল তা বিকার বা রোগগত বিষয়ে পরিণত হয়। স্বাভাবিক পায়ু পথে প্রধান তিনটি কুশন থাকে। এগুলি বাম পার্শ্বে, ডানদিকে সম্মুখভাগে ও ডানদিকে পিছনে অবস্থিত। এগুলি ধমনী বা শিরা দ্বারা গঠিত নয়, তবে সাইনোসয়েডস নামক রক্তনালী, যোজক কলা ও মসৃণ কলা দ্বারা গঠিত। সাইনোসয়েডের প্রাচীরে শিরা-প্রাচীরের ন্যায় কোনো পেশী কলা নাই। এই রক্ত নালীগুলো হেমোরয়ডাল প্লেক্সাস (হেমোরয়েডের জাল) হিসাবে পরিচিত।


title: অর্শরোগ

text: কনটিনেন্স (পায়ুপথে গ্যাস বা মল নির্গমনের ক্ষেত্রে নিয়ন্ত্রণ বা নিয়ন্ত্রণহীনতা) এর জন্য হেমোরয়েড কুশন গুরুত্বপূর্ণ। এগুলো বিশ্রামের সময় পায়ূ বন্ধের চাপের ক্ষেত্রে ১৫-২০% অবদান রাখে ও মল নির্গমনের সময় অ্যানাল স্ফিঙ্কটার কলাকে (পায়ু বেষ্টনকারী রিং আকারের মসৃণ পেশী, স্বাভাবিক অবস্থায় যা পায়ু পথকে সংকুচিত রাখে) সুরক্ষা দেয়। কোনো ব্যক্তি চাপ সহ্য করার সময় পেটের ভিতর চাপ বৃদ্ধি পায় ও হেমোরয়েড কুশনের আকার বেড়ে পায়ু বন্ধ রাখতে সহায়তা করে। ধারণা করা হয় যে, এসব রক্তনালী নিচের দিকে নেমে গেলে বা শিরার চাপ খুব বেড়ে গেলে হেমোরয়েডের উপসর্গ দেখা দেয়। অ্যানাল স্ফিঙ্কটার এর বর্ধিত চাপও হেমোরয়েডের উপসর্গ সৃষ্টি করতে পারে। দুই ধরনের হেমোরয়েড হতে পারে: অভ্যন্তরীণ, যা সুপিরিয়র হেমোরয়ডাল প্লেক্সাস থেকে ও বাহ্যিক, যা ইনফেরিয়র হেমোরয়ডাল প্লেক্সাস থেকে হয়। এই দুই অঞ্চলকে বিভক্ত করে ডেনটেট লাইন।


title: অর্শরোগ

text: শারিরীক পরীক্ষার মাধ্যমে হেমোরয়েড নির্ণয় করা হয়। পায়ু ও এর আশে পাশের এলাকা ভালভাবে দেখে বা পরীক্ষা করে বাহ্যিক বা স্থানচ্যুত হেমোরয়েড নির্ণয় করা যেতে পারে। মলদ্বারের টিউমার, পলিপ, বর্ধিত প্রস্টেট, বা ফোড়া শনাক্ত করতে মলদ্বার পরীক্ষা করা যেতে পারে। ব্যথার কারণে উপযুক্ত ঘুমের ওষধ বা ব্যথা-নাশক ছাড়া এই পরীক্ষা করা সম্ভব নাও হতে পারে, যদিও বেশির ভাগ অভ্যন্তরীণ হেমোরয়েডের সঙ্গে ব্যথার সংশ্লিষ্টতা নেই। চোখে দেখে অভ্যন্তরীণ হেমোরয়েড নিশ্চিত করতে অ্যানোস্কপি প্রয়োজন হতে পারে। এটি হল এক প্রান্তে লাইট বা আলোর উৎস সংযুক্ত একটি ফাঁকা নল। দুই ধরনের হেমোরয়েড আছে: বাহ্যিক ও অভ্যন্তরীণ। ডেনটেট লাইন থেকে অবস্থানের প্রেক্ষিতে এগুলো পৃথক হয়। কারো কারো মধ্যে একইসঙ্গে উভয়টির উপসর্গ দেখা যেতে পারে। ব্যথা থাকলে সেক্ষেত্রে এটি অভ্যন্তরীণ হেমোরয়েডের পরিবর্তে অ্যানাল ফিশার বা বাহ্যিক হেমোরয়েড হবার সম্ভাবনাই বেশি।


title: অর্শরোগ

text: ডেনটেট লাইন এর ওপরে সৃষ্ট হেমোরয়েড হল অভ্যন্তরীণ হেমোরয়েড। এগুলো স্তম্ভাকার এমিথেলিয়াম দ্বারা আবৃত থাকে, যাতে ব্যথা সংবেদী স্নায়ু থাকে না। স্থানচ্যুতি'র মাত্রার ওপর ভিত্তি করে ১৯৮৫ সালে এগুলোকে চার শ্রেণীতে ভাগ করা হয়।


title: অর্শরোগ

text: ডেনটেট বা পেকটিনেট লাইন এর নিচে সৃষ্ট হেমোরয়েড হল বাহ্যিক হেমোরয়েড। এগুলো কাছাকাছি অ্যানোডার্ম এবং দূরে ত্বক দ্বারা আবৃত থাকে, যার দু’টোই ব্যথা ও তাপে সংবেদী।


title: অর্শরোগ

text: ফিশার, ফিস্টুলা, ফোড়া, মলাশয় ও মলদ্বারের ক্যান্সার, রেক্টাল ভ্যারিক্স (মলদ্বারের রাক্তনালীর অস্বাভাবিক স্ফীতি) ও চুলকানি (মলদ্বারের চারদিকে দীর্ঘস্থায়ী চুলকানি) ইত্যাদি পায়ু ও মলদ্বারের অনেক সমস্যার উপসর্গ একইরকম এবং তা ভুলক্রমে হেমোরয়েড হিসাবে ধারণা করা হতে পারে। মলাশয় ও মলদ্বারের ক্যান্সার, প্রদাহযুক্ত পেটের রোগ, ডাইভার্টিকুলার ডিজিজ (অন্ত্র থেকে বেড়িয়ে আসা থলের ন্যায় কাঠামো), ও অ্যানজিয়োডিস্প্ল্যাজিয়া (রক্তনালীর সামান্য অস্বাভাবিকতা) ইত্যাদি মলাশয়-প্রদাহঘটিত রোগেও মলদ্বারে রক্তপাত হতে পারে। রক্তাল্পতা থাকলে অন্যান্য সম্ভাব্য কারণ বিবেচনায় আনতে হবে।


title: অর্শরোগ

text: অন্যান্য যেসব ক্ষেত্রে মলদ্বারে বস্তু সৃষ্টি হয় তার মধ্যে রয়েছে: স্কিন ট্যাগ, মলদ্বারে আঁচিল, মলদ্বারের স্থানচ্যুতি, পলিপ ও পায়ুর বর্ধিত প্যাপিলা (স্তনের বোঁটার ন্যায় ক্ষুদ্র উদগম)। পোর্টাল হাইপারটেনশন (পোর্টাল ভেনাস সিস্টেম-এ রক্তচাপ) বৃদ্ধিজনিত অ্যানোরেক্টাল ভ্যারিক্স দেখা দিতে পারে। এগুলো হেমোরয়েডের মতই, তবে অবস্থাটা ভিন্ন।


title: অর্শরোগ

text: এর বেশ কয়েকটি প্রতিরোধমূলক ব্যবস্থা সুপারিশ করা হয়ে থাকে, যার মধ্যে রয়েছে মলত্যাগের সময় জোরে চাপ না দেওয়া, উচ্চ আঁশ যুক্ত খাদ্য ও প্রচুর তরল বা আঁশের সম্পূরক খাবার গ্রহণের মাধ্যমে কোষ্ঠকাঠিন্য ও ডায়রিয়া পরিহার এবং পর্যাপ্ত ব্যায়াম করা। মলত্যাগকালে অল্প সময় ব্যয়, টয়লেটে বসে পড়া বন্ধ করা, এবং অতিরিক্ত ওজনের ব্যক্তিদের ওজন কমানো ও খুব ভারি বস্তু উত্তোলন পরিহার করাও সুপারিশ করা হয়।


title: অর্শরোগ

text: সাধারণত রক্ষণশীল চিকিৎসায় রয়েছে আঁশযুক্ত খাবারসহ পুষ্টিবর্ধক খাবার খাওয়া, জলযোজন বজায় রাখার জন্য মুখ দিয়ে তরল গ্রহণ, নন-স্টেরয়েডাল অ্যান্টি-ইনফ্লেমেটারি ড্রাগ (এনএসএআইডি) অর্থাৎ স্টেরয়েড বহির্ভূত প্রদাহনাশক ওষুধ প্রয়োগ, সিৎজ বাথ এবং বিশ্রাম৷ দেখা গেছে যে বেশি মাত্রায় তন্তুসমৃদ্ধ খাবার খাওয়া হলে ভালো ফল পাওয়া যায়, এবং আহার পরিবর্তন বা আঁশযুক্ত পরিপূরক খাওয়ার দ্বারা এটা করা সম্ভব৷ তবে, যে কোনো পর্যায়ে চিকিৎসায় সিৎজ বাথের উপকারিতার প্রমাণের অভাব আছে৷ এটা ব্যবহার করা হলেও তা একবারে ১৫ মিনিটে সীমিত রাখা উচিত৷


title: অর্শরোগ

text: যদিও অর্শ্বরোগ অর্থাৎ হেমোরয়েডের চিকিৎসায় বেশ কিছু স্থানীয় উপাদান ও সাপোজিটরি পাওয়া যায়, তবে এগুলি ব্যবহারের সমর্থনে যথেষ্ট প্রমাণের অভাব আছে৷ যেসব উপাদানে স্টেরয়েড থাকে সেগুলি ১৪ দিনের বেশি ব্যবহার করা উচিত না, কারণ তার ফলে ত্বক পাতলা হয়ে যেতে পারে৷ অধিকাংশ উপাদানে সক্রিয় উপকরণের সংমিশ্রণ থাকে৷ তাতে এগুলি থাকতে পারে: পেট্রোলিয়াম জেলি বা জিঙ্ক অক্সাইড-এর মত প্রতিরোধী ক্রিম, লিডোকেন-এর মত বেদনানাশক উপাদান এবং এপিনেফ্রিন-এর মত একটি ভাসোকনস্ট্রিকটার। ফ্ল্যাভোনয়েড-এর উপকারিতা সন্দেহজনক এবং এর ফলে পার্শ্ব প্রতিক্রিয়ার সম্ভাবনা থাকে৷ সাধারণত গর্ভাবস্থার পরে উপসর্গগুলি চলে যায়, সুতরাং প্রসব না হওয়া পর্যন্ত প্রায়ই সক্রিয় চিকিৎসায বিল্মবিত করা হয়৷


title: অর্শরোগ

text: একাধিক অফিস-ভিত্তিক পদ্ধতি প্রয়োগ করা যায়৷ সাধারণত নিরাপদ হলেও মলদ্বারে বিষক্রিয়া'র মত বিরল পার্শ্ব প্রতিক্রিয়ায় হতে পারে৷


title: অর্শরোগ

text: রক্ষণশীল ব্যবস্থাপনা এবং সরল প্রণালী ব্যর্থ হলে একাধিক শল্যচিকিৎসা পদ্ধতি ব্যবহার করা যায়৷ মূত্রথলিতে সরবরাহকারী স্নায়ুর ঘনিষ্ঠ সংস্রবে মলদ্বার থাকার কারণে সব শল্যচিকিৎসার সঙ্গে রক্তপাত, সংক্রমণ, অ্যানাল স্ট্রিকচার অর্থাৎ মলদ্বারের অস্বাভাবিক সঙ্কীর্ণতা এবং প্রস্রাবধারণসহ কিছু জটিলতা জড়িত৷ ফেসাল ইনকনটিনেন্স অর্থাৎ নিয়ন্ত্রণহীনতার সামান্য ঝুঁকিও রয়েছে, বিশেষত তরলের ক্ষেত্রে, যা ০% থেকে ২৮% ক্ষেত্রে দেখা যায়৷ হেমোরয়েডেক্টমির পরে আরেকটি যে অবস্থা দেখা দিতে পারে তা হল শ্লৈষ্মিক ঝিল্লির এক্ট্রোপিয়ন (প্রায়ই অ্যানাল স্টেনোসিসের সঙ্গে) ৷ এক্ষেত্রে শ্লৈষ্মিক ঝিল্লি মলদ্বার থেকে পায়ুপথের বাইরে বের হয়ে আসে, যা অতি মৃদু রেক্টাল প্রোল্যাপ্স-এর অনুরূপ৷


title: অর্শরোগ

text: হেমোরয়েডের প্রকোপ কতটা বিস্তৃত তা বলা কঠিন কেননা অনেকে এই অবস্থায়ও স্বাস্থ্য পরিচর্যাকারীর কাছে যান না৷ তবে, ধারণা করা হয় যে মার্কিন যুক্তরাষ্ট্রের অন্ততপক্ষে ৫০% জনসাধারণ তাদের জীবদ্দশায় কখনও না কখনও লক্ষণমূলক হেমোরয়েডে আক্রান্ত হন এবং যে কোনো সময় জনগণের প্রায় ~৫% এতে আক্রান্ত থাকে৷ নারী পুরুষ উভয়েই প্রায় একই হারে এতে আক্রান্ত হয় এবং ৪৫ থেকে ৬৫ বছর বয়সের মধ্যে এটা বেশি অণুপাতে ঘটে৷ ককেশিয়ান এবং আর্থসামাজিকভাবে বেশি অবস্থাপন্ন মানুষের মধ্যে এটা বেশি দেখা যায়৷ সাধারণত দীর্ঘকালে পরিণাম সন্তোষজনক হলেও অনেকের ক্ষেত্রে বারবার লক্ষণমূলক উপসর্গের পুনরাবির্ভাব দেখা দেয়৷ খুব অল্প সংখ্যক মানুষের শল্য চিকিৎসার প্রয়োজন হয়৷


title: অর্শরোগ

text:
খৃষ্টপূর্ব ১৭০০ সালে মিশরের একটি প্যাপিরাস কাগজে এই অসুখের প্রথম উল্লেখ পাওয়া যায়, সেখানে যে পরামর্শ দেওয়া হয় তা হল:
“…একটি ঔষধই প্রয়োগ করবেন, যা বিশেষ সুরক্ষাদায়ক মলম; বাবলা গাছের পাতা, মাটি, মিহি গুঁড়া করে একত্রে জাল দিতে হয়৷ এক ফালি অতি সূক্ষ্ম লিলেন কাপড়ে এটি মেখে মলদ্বারে রাখতে হবে, এতে অবিলম্বে রোগ নিরাময় হবে৷" খৃষ্টপূর্ব ৪৬০ সালে হিপোক্রেটিক কর্পাস-এ আধুনিক কালের রাবার ব্যান্ড লাইগেশনের অনুরূপ একটি চিকিৎসা পদ্ধতি আলোচনা করা হয়েছে:
“এবং একই ভাবে হেমোরয়েডের চিকিৎসায় তা সুচ দ্বারা ছিদ্র করে খুব পুরু উলের সূতা দিয়ে বেঁধে রাখুন, যতক্ষণ ঝড়ে না পড়ে ততক্ষণ এটি নাড়াচাড়া না করে রেখে দিন৷ রোগী সুস্থবোধ করলে তাকে এক হেলিবোর ভেষজ ওষুধের একটি কোর্স দিন৷” বাইবেল-এ হেমোরয়েডের উল্লেখ পাওয়া যায়৷


title: অর্শরোগ

text: সেলসাস-এ (খৃষ্টপূর্ব 25 –14 খৃষ্টাব্দ) লাইগেশন বা বাঁধা ও এক্সিশন বা কর্তন প্রণালীর বর্ণনা এবং এসব ক্ষেত্রে সম্ভাব্য জটিলতার উল্লেখ রয়েছে৷ গালেন যন্ত্রণা ও পচন উভয়ই কম হয় বলে দাবি করে রক্তধমনীর সঙ্গে শিরার যোগসূত্র কেটে বাদ দেওয়ার পরামর্শ দিয়েছেন৷ সুশ্রুত সংহিতায় (খৃষ্টাব্দ চতুর্থ – পঞ্চম শতক) হিপোক্রেটসের মন্তব্যের অনুরূপ মন্তব্য করা হয়, তবে এতে ক্ষতস্থান পরিষ্কার রাখার বিষয়ে গুরুত্ব প্রদান করা হয়৷ লাঁফ্রাঙ্ক অভ মিলান, গায় দি শলিয়া, হেনরি দি মন্ডেভিলে এবং জন অভ আরডেন এর মত ১৩ শতকের ইউরোপের শল্যচিকিৎসকরা শল্যচিকিৎসা পদ্ধতির লক্ষণীয় উন্নয়ন ও বিকাশ সাধন করেন৷


title: অর্শরোগ

text: ইংরেজিতে ১৩৯৮ সালে সর্বপ্রথম "হেমোরয়েড" শব্দটি ব্যবহার করা হয়, এটি পুরাতন ফরাসি "এমোরয়েদস", লাতিন "হেমোরইদা-য়ে" (]] "hæmorrhoida -ae") থেকে উদ্ভূত, যা গ্রিক "αἱμορροΐς" ("হেমোরইস"), "রক্তক্ষরণের জন্য দায়ী ", "αἷμα" ("হাইমা"), "রক্ত" + "ῥόος" ("রুস"), “স্রোত, প্রবাহ, ধারা” শব্দ থেকে নেয়া হয় যা আবার "ῥέω" ("rheo"), "প্রবাহিত হওয়া, ভেসে যাওয়া" শব্দ থেকে উদ্ভূত৷


title: অর্শরোগ

text: বিখ্যাত বেসবল খেলোয়াড় জর্জ ব্রেটকে হেমোরয়েডের যন্ত্রণার জন্য ১৯৮০ বিশ্ব সিরিজ -এর একটি খেলা থেকে বাদ দিতে হয়েছিল৷ একটি ছোট শল্যচিকিৎসার পরে ব্রেট যখন পরের খেলায় যোগ দিতে ফিরে আসেন, তিনি পরিহাস করে বলেছিলেন "...আমার সব সমস্যা আমার পিছনে৷" পরের বছর বসন্তকালে ব্রেট পুনরায় হেমোরয়েডের শল্য চিকিৎসা করান৷ রক্ষণশীল চিন্তাধারার রাজনৈতিক ভাষ্যকার গ্লেন বেক হেমোরয়েডের শল্যচিকিৎসা করানোর পর তার অস্বস্তিকর অভিজ্ঞতার কথা ২০০৮ সালে ইউটিউব-এ একটি ভিডিওতে বর্ণনা করেন যা অনেকেই দেখেছেন৷


title: ব্যাচেলর অব বিজনেস এডমিনিস্ট্রেশন

text: ব্যাচেলর অব বিজনেস এডমিনিস্ট্রেশন বা ব্যবসায় অনুষদে স্নাতক (বিবিএ বা বি.বি.এ.) হল বানিজ্য বিভাগ এবং ব্যবসায় অনুষদে স্নাতক ডিগ্রী। অধিকাংশ বিশ্ববিদ্যালয়ে এই ডিগ্রী তখনই দেওয়া হয়, যখন কোন শিক্ষার্থী চার বছর যাবৎ ব্যবসায়ের সাথে জড়িত এক বা একাধিক বিষয়ে ফুলটাইম পড়ালেখা করে। বিবিএ প্রোগ্রাম সাধারণত সাধারণ ব্যবসায় কোর্স ও বিশেষ ব্যবসায় কোর্স (একাডেমিক মেজর) এই দুইটি কোর্স দ্বারা গঠিত।


title: ব্যাচেলর অব বিজনেস এডমিনিস্ট্রেশন

text: এই ডিগ্রী কোন কোম্পানির কাজের দিক এবং তাদের মধ্যবর্তী যোগাযোগ সম্পর্কে বিস্তারিত জ্ঞান দেওয়ার উদ্যেশ্য নিয়ে তৈরি করা হয়েছে। যেখানে আবার একটি বিশেষ বাছাইকৃত বিষয়ে অভিজ্ঞও করে তোলা হয়। বিবিএ প্রোগ্রাম শিক্ষার্থীদেরকে বিভিন্ন ধরনের "মূল বিষয়" শিখায় এবং একটি বাছাইকৃত একাডেমিক বিষয়ে বিশেষজ্ঞ করে তোলে। এই ডিগ্রী শিক্ষার্থীদের ব্যাবস্থাপনা দক্ষতা, যোগাযোগ দক্ষতা এবং ব্যবসায় সিদ্ধান্ত গ্রহনের দক্ষতাকেও উন্নত করে। এমন অনেক কোর্সও আছে যা দ্বারা প্রাতিষ্ঠানিক প্রশিক্ষণ এবং বাস্তবিক অভিজ্ঞতা দেওয়া হয় কেইস স্টাডি, প্রেজেন্টেশন, ইন্টার্নশিপ, ইন্ডাস্ট্রি ভ্রমন এবং ইন্ডাস্ট্রির বিশেষজ্ঞদের সাথে আলোচনা দ্বারা।


title: ব্যাচেলর অব বিজনেস এডমিনিস্ট্রেশন

text:
এই প্রোগ্রামের আসল উপাদানগুলো বা কোর্সগুলো হল:
এই প্রোগ্রামে বিশেষজ্ঞ করা হয় নিম্নোক্ত বিষয়সমূহে:
সাধারন শিক্ষা যোগ্যতা হিসেবে হিউম্যানিটিজ এবং সমাজ বিজ্ঞান (ইতিহাস, অর্থনীতি এবং সাহিত্য)-এর উপর জোর দেওয়া হয়। গণিতশাস্ত্রে দক্ষতার-ও প্রয়োজন রয়েছে। কেননা বিবিএ-তে গনিতপ্রধান অনেক কোর্স রয়েছে যা শিক্ষার্থীদেরকে করতে হবে। যেমনঃ হিসাববিজ্ঞান, পরিসংখ্যান, ব্যাবসায় গনিত, ফাইন্যান্স ইত্যাদি।
বিবিএ এর বিভাগসমূহঃ


title: গ্রুব-ছেন-নাম-ম্খা'-র্গ্যাল-ম্ত্শান

text: গ্রুব-ছেন-নাম-ম্খা'-র্গ্যাল-ম্ত্শান () (১৩২৬-১৪০১) তিব্বতের একজন বৌদ্ধ পন্ডিত ছিলেন যিনি ফ্যাগ-র্দোর বৌদ্ধবিহারের প্রতিষ্ঠাতা ছিলেন।


title: গ্রুব-ছেন-নাম-ম্খা'-র্গ্যাল-ম্ত্শান

text: গ্রুব-ছেন-নাম-ম্খা'-র্গ্যাল-ম্ত্শান ১৩২৬ খ্রিষ্টাব্দে ল্হো-ব্রাগ অঞ্চলে জন্মগ্রহণ করেন। তাঁর পিতা স্লোব-দ্পোন-নাম-খা-ব্জাং-পো () একজন র্ন্যিং-মা শিক্ষক ছিলেন। তাঁর মাতার নাম ছিল রিন-ছেন-র্গ্যান ()।


title: গ্রুব-ছেন-নাম-ম্খা'-র্গ্যাল-ম্ত্শান

text: ল্হো-ব্রাগ-র্গ্যাল-স্রাস-ব্জাং-পো নামক এক বৌদ্ধ ভিক্ষুর নিকট সাত বছর বয়সে তিনি উপাসকের দীক্ষা ও দশ বছর বয়সে শিক্ষার্থীর দীক্ষা গ্রহণ করেন এবং লাম-রিম ও মহাকরুণা সম্বন্ধে শিক্ষাগ্রহন করেন। পনেরো বছর বয়সে তিনি বিনয় সম্বন্ধে শিক্ষালাভ করেন এবং চার বছর পর লাসা গিয়ে ম্খান-পো-ব্ক্রা-শিস-গ্যাল-ম্ত্শান () নামক বৌদ্ধ ভিক্ষুর নিকট ভিক্ষুর শপথ ও লাম-রিম সম্বন্ধে শিক্ষা নেন। এই সময় তিনি রি-জাংস-র্দোগ-পা () এবং ব্দে-বা'ই-'ব্যুং-গ্নাস () নামক দুই ভিক্ষুর নিকট তন্ত্রশিক্ষা করেন।


title: গ্রুব-ছেন-নাম-ম্খা'-র্গ্যাল-ম্ত্শান

text: পরবর্তীকালে তিনি স্গ্রো-বা-দ্গোন () নামক একটি ছোট বৌদ্ধবিহারের প্রধান হিসেবে নিযুক্ত হন। তিনি ফ্যাগ-র্দোর () নামক একটি বৌদ্ধবিহার স্থাপন করেন। ১৩৯৫ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা নামক বিখ্যাত তিব্বতী পন্ডিতকে লাম-রিম ও তন্ত্র সম্পর্কে শিক্ষা দান করেন।


title: 'দুল-'দ্জিন-গ্রাগ্স-পা-র্গ্যাল-ম্ত্শান

text: 'দুল-'দ্জিন-গ্রাগ্স-পা-র্গ্যাল-ম্ত্শান () (১৩৭৪-১৪৩৪) একজন তিব্বতী বৌদ্ধ পন্ডিত ছিলেন।


title: 'দুল-'দ্জিন-গ্রাগ্স-পা-র্গ্যাল-ম্ত্শান

text: 'দুল-'দ্জিন-গ্রাগ্স-পা-র্গ্যাল-ম্ত্শান ১৩৭৪ খ্রিষ্টাব্দে তিব্বতের স্ব্রাং-য়ুল নামক স্থানে জন্মগ্রহণ করেন। তিনি বিখ্যাত তিব্বতী পন্ডিত ত্সোং-খা-পা-ব্লো-ব্জাং-গ্রাগ্স-পার অন্যতম প্রধান শিষ্য ছিলেন। এছাড়াও তিনি দ্বিতীয় দ্গা'-ল্দান-খ্রি-পা র্গ্যাল-ত্শাব-র্জে-দার-মা-রিন-ছেনের শিষ্য ছিলেন। তিনি সর্বদুর্গতিপরিশোধনতন্ত্রের ওপর টীকাভাষ্য রচনা করেন এবং ব্ত্সুন-মো-ত্শাল বৌদ্ধবিহার ও মাল-গ্রো-ছা-দ্কার বৌদ্ধবিহার স্থাপন করেন। তিনি দ্রেপুং বৌদ্ধবিহারের প্রতিষ্ঠাতা 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দানকে শিক্ষাদান করেন।


title: মাধ্যমিক স্কুল সার্টিফিকেট

text: সেকেন্ডারি স্কুল সার্টিফিকেট বা "এসএসসি" বা এস. এস.সি হল একটি সরকারী পরীক্ষা যা মাধ্যমিক বোর্ড বাংলাদেশের অধীনে নেওয়া হয়। এই পরীক্ষায় অংশ নিতে হলে দশম শ্রেণীতে বাংলাদেশ শিক্ষা বোর্ড কর্তৃক অনুমোদিত কোন বিদ্যালয় থেকে কাউকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা মাধ্যমিক পরীক্ষা হিসেবেও পরিচিত।


title: দাখিল

text: দাখিল পরীক্ষা হল একটি সরকারী পরীক্ষা যা বাংলাদেশ মাদ্রাসা বোর্ডের অধীনে নেওয়া হয়। এই পরীক্ষাকে এসএসসি পরীক্ষার সমমান দেওয়া হয়েছে বাংলাদেশ শিক্ষা বোর্ড কর্তৃক। এই পরীক্ষায় অংশ নিতে হলে দশম শ্রেণীতে বাংলাদেশ মাদ্রাসা বোর্ড কর্তৃক অনুমোদিত কোন মাদ্রাসা থেকে শিক্ষার্থীদেরকে টেস্ট পরীক্ষায় উত্তীর্ণ হতে হবে। এবং বোর্ড কর্তৃক নির্ধারিত তারিখে মূল পরীক্ষায় শিক্ষার্থীদেরকে বসতে হয়। এই পরীক্ষা মাধ্যমিক পরীক্ষা হিসেবেও পরিচিত।


title: র্গ্যাল-ত্শাব-র্জে-দার-মা-রিন-ছেন

text: র্গ্যাল-ত্শাব-র্জে-দার-মা-রিন-ছেন () (১৩৬৪-১৪৩২) তিব্বতী বৌদ্ধধর্মের দ্গা'-ল্দান বৌদ্ধবিহারের দ্বিতীয় দ্গা'-ল্দান-খ্রি-পা বা প্রধান ছিলেন।


title: র্গ্যাল-ত্শাব-র্জে-দার-মা-রিন-ছেন

text:
র্গ্যাল-ত্শাব-র্জে-দার-মা-রিন-ছেন ১৩৬৪ খ্রিষ্টাব্দে তিব্বতের রি-নাং নামক স্থানে জন্মগ্রহণ করেন। দশ বছর বয়সে তিনি গ্নাস-র্ন্যিং-পা-রিন-ছেন-র্গ্যাল-ম্ত্শান () এবং ব্রাগ-থোগ-পা-গ্ঝোন-নু-ত্শুল-খ্রিম্স () নামক দুই বৌদ্ধ ভিক্ষুর নিকট শিক্ষার্থীর শপথ নেন। তিনি ব্কা'-ব্ঝি-পা-রিন-ছেন-র্দো-র্জে () নামক বৌদ্ধভিক্ষুর নিকট প্রজ্ঞাপারমিতা এবং ব্লো-গ্রোস-ব্জাং-পো () নামক বৌদ্ধভিক্ষুর নিকট বিনয় সম্বন্ধে শিক্ষালাভ করেন। তিনি রেদ-ম্দা'-বা-গ্ঝোন-নু-ব্লো-গ্রোস নামক বিখ্যাত মধ্যমক শিক্ষক এবং ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার অন্যতম প্রধান শিষ্য ছিলেন।
তিনি দ্গা'-ল্দান বৌদ্ধবিহার নির্মাণে গুরুত্বপূর্ণ ভূমিকা পালন করেন। ১৪১৯ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পার মৃত্যুর পর তিনি দ্বিতীয় দ্গা'-ল্দান-খ্রি-পা হিসেবে দ্গা'-ল্দান বৌদ্ধবিহারের প্রধান হন। এই সময় তাঁকে র্গ্যাল-ত্শাব উপাধিও দেওয়া হয়। এই পদে তিনি এগারো বছর অতিবাহিত করেন। এই সময় তিনি বোধিসত্ত্বচর্যাবতারের ওপর স্প্যোদ-'জুগ-র্ত্সা-'গ্রেল () নামক বিখ্যাত টীকাভাষ্য ছাড়াও মধ্যমক ও গুহ্যগর্ভতন্ত্র সম্বন্ধেও গ্রন্থ রচনা করেন। ১৪৩১ খ্রিষ্টাব্দে তিনি পরবর্তী দ্গা'-ল্দান-খ্রি-পা হিসেবে তাঁর শিষ্য ম্খাস-গ্রুব-র্জে-দ্গে-লেগ্স-দ্পাল-ব্জাংকে দায়িত্ব দেন।


title: ব্লু মাউনটেইন্স জাতীয় উদ্যান

text: ব্লু মাউনটেইন্স জাতীয় উদ্যান অস্ট্রেলিয়ার নিউ সাউথ ওয়েলস এর একটি জাতীয় উদ্যান যা অস্ট্রেলিয়ার রাজধানী সিডনী থেকে ৮১ কিমি পশ্চিমে বিস্তৃত ভগ্ন এলাকা “ব্লু মাউনটেইন্স” এ অবস্থিত। এই উদ্যানটির মোট আয়তন . এই উদ্যানটির সীমানার অভ্যন্তরে বিভিন্ন রাস্তা, শহর এলাকা ও বাসস্থান অবস্থিত তাই, পার্কটির সীমানাঘেরা দেওয়ালটি অনেক স্থানে ভগ্নুর। এই এলাকার নাম 'mountains' হলেও এই এলাকাটি সুউচ্চ মালভূমি বিদ্যমান যার মধ্য দিয়ে বিভিন্ন বড় নদী প্রবাহমান। এই পার্কের সর্বোচ্চ চূড়া হল “Mount Werong” (১২১৫ m)এবং সর্বনিম্ন চূড়াটি নেপিন নদীতে (২০ m) যা পার্কটি মধ্যে প্রবাহমান।


title: ব্লু মাউনটেইন্স জাতীয় উদ্যান

text: ১৯৩২ সালে পরিবেশ সংরক্ষণ কর্মী মিলস ডানফি “Greater Blue Mountains National Park” গঠনের প্রস্তাবনার মাধ্যমে এই জাতীয় উদ্যানের সৃষ্টি হয়। এই “Greater Blue Mountains National Park” এলাকার মধ্যে ব্লু মাউনটেইন্স জাতীয় পার্কে এখন যেসব স্থাপনা বিদ্যমান সেসব স্থাপনা, ওল্লেমী জাতীয় উদ্যান, কানানগ্রা-বয়েড জাতীয় উদ্যান, নাত্তাই জাতীয় উদ্যানের পাশাপাশি অন্যান্য ক্ষুদ্র জাতীয় উদ্যানসমূহ অন্তর্ভুক্ত। ১৯৫৯ সালে এই এলাকাটি “ব্লু মাউন্টেইন্স ন্যাশনাল পার্ক” নামে ঘোষণা করা হয়। ২০০০ সালে এই পার্কটি গ্রেটার ব্লু মাউনটেইন্সের এলাকার অংশ হিসেবে বিশ্ব ঐতিহ্যবাহী স্থান হিসেবে স্বীকৃতি পায়।


title: ব্লু মাউনটেইন্স জাতীয় উদ্যান

text: ব্লু মাউনটেইন্স জাতীয় উদ্যান অস্ট্রেলিয়ার পূর্বাংশের একটি বিশাল ভগ্নী এলাকায় অবস্থিত। এই উদ্যানের মালভূমি মাউন্ট ভিক্টোরিয়া এলাকায় ১,১০০ মিঃ উচ্চতা থেকে পশ্চিম থেকে পূর্বদিকে আস্তে আস্তে ঢালু হয়ে মিশেছে ২০০ মিঃ এর চেয়ে কম উচ্চতায় গ্লেনব্রুক এলাকায়। এই পার্কটিতে চারটি বৃহৎ নদী প্রবাহমান, এসব নদীর বেশিরভাগ এই পার্কের মধ্যে দিয়ে একেবেকে চলেছে। এ নদীগুলো হল, উত্তরে ওলাংম্বে নদী (Wollangambe River), মধ্যাঞ্চলে গ্রুস নদী (Grose River) এবং দক্ষিণে কক্স নদী (Coxs River) ও ওল্লোডিল্লী নদী (Wollondilly River)। শেষের দুইটি নদী প্রবাহিত হয়েছে বুরাগরাং লেকের (Lake Burragorang) মধ্যে দিয়ে, ওয়ারাগাম্বা বাঁধ এলাকায় পার্কের ঠিক বাইরে অবস্থিত। এই লেকটি সিডনী শহরের পানির প্রধান উৎস। নেপিন নদীর একটি ছোট অংশ পার্কের মধ্যে প্রবাহমান। এই পার্কের সব বড় নদীই পশ্চিমদিক থেকে পূর্ব দিকে প্রবাহিত।


title: ব্লু মাউনটেইন্স জাতীয় উদ্যান

text: গঠনগত দিক থেকে ব্লু মাউনটেইন্স বৃহত্তর সিডনী নদী অববাহিকার একটা অংশ। ৩০০ মিলিয়ন বছর পূর্বে বিভিন্ন স্তরে পলিসমৃদ্ধ পাথরের স্তর দ্বারা সিডনী অববাহিকা গঠিত হয়। ব্লু মাউনটেইন্স এবং বৃহৎ ভগ্নী অঞ্চলটি গঠিত হয় প্রায় ৫০ মিলিয়ন বছর পূর্বে যখন এই এলাকাটি সুউচ্চ ছিল। আরো পরবর্তী সময়ে বিশাল এলাকা জুড়ে আগ্নেয়গিরি হয়, যা এই এলাকাকে ধ্বংস করে। ফলে সুউচ্চ ভূমি ও এতে বসবাসরত প্রানী ও উদ্ভিদ জীবীত থাকে।


title: ব্লু মাউনটেইন্স জাতীয় উদ্যান

text: এই পার্কে অনেক প্রজাতীর স্তন্যপায়ী বৃহৎ প্রানী দেখা যায়। এই পার্কের সর্ববৃহৎ আদি মাংশাসী প্রানী হল কৌল। সর্ববৃহৎ পাখি হল এমু।